Jon Etxabe 2019/06/13 09:29\nSuitza: Zuritz / Alemania-BadenWutenberg: Ravenburg; Babaria: Dachau, Ausburg, Landshut, Regenburg.\nErakargarriagokoa egiten du euri ondorengo berde bereziak ia inor ez dabilen Suitzako herri arteko errepidea. Patxadatsuagoa da gidatzea. Handiak dira benetan korta edo delakoak; erantzita edo bereiztuta, su-egurrentzako zurezko txabolatxoa dute alboan. Nekazari herri lasaiak dirudite, zatituak daude lursailak, ez hain sail zabaletan banatuak, bakoitzak bere lursaila du nonbait. Izanen da arazorik hemen ere baina, baserritarrentzat.\nEskola-ume txikiek xingola distiratsu horietakoa daramate bizkarretik gerrira, segurtasun neurri bezala edo.\nZurich. Tunel luze batez sartu gara hirian. Ertzean zisne eta ahateak erruz dabiltzan lakuaren eta bertatik sortzen den ibaiaren ertzean kokatzen da hiria, etxeak zuhaitzekin tartekatuz dituen mendi apalez babestua. Motordun txalupak eta batelak ur-azalean kulunkan, baita lehengo txanel estu luze bakarrak ere ertzean baztertuta ospakizunen baten zain. Non paseatu asko du Zurichek ibai-laku alboetan. Pobreak ere nonbaiten erdi ezkutatuta biziko diren arren aberats itxura du hiri honek, dotore jitea. Etorkin itxura zuen taldetxoa ari zen lasai eta ozen taberna aurrean eserita. Etorkin itxura zuen zenbaitzuei entzun diogu gaztelaniaz kaleetan. Turista merke aldrarik ez dabil. Turista itxura duenik ere ia ez da ageri. Ondo-jantzitako asko, exekutibo edo zurigarri itxurakoak ere ugariak dira, jantzi beltza nabarmentzen da. Kultur eskaintza oparoa du hiriak, zine, antzerki edo musika aukeretan. Almodobarren "La flor de mi secreto" ere gaztelaniaz dago iragarrita.\nIbaiak bi zatitan erdibitua dago Alde Zaharra: kale estu baina dotoreak, etxe handi sendoak, alde zaharrak beti ohi duen xarma galdu gabe. Bada luze baino bi aldiz zabal den zubia Rathaus ondoan, Plaentxiakoa, agian Japongoa ere, gaindituz. Behaleiho ugariko kaletxo liluragarria, iturriak, estatuak, miradore polikoromatu potxoloak; alde bietako goietatik ikuspegi zabala ibai gainera...\nTranbia da garraiobide publikoa.\nBankoa dago inon baino ugariago hirian, baita arte-areto franko ere.\nElizak: Auskalo hiria tolerantea den, baina sinesmen ezberdineko hainbat eliza bai badaude. Teologiatik ezaguna dudan Zwingliok badu bere eliza, estatua bat ere eliza alboan. Grossmnster elizak irudi aparteko beirate batzuk ditu, 1300. urteko freskoa kolorez argitutako zulo obalatu batean, irudi landutakoz brontzezko atea, eta Karolmagnoren irudi erraldoia kriptan. Aldarerik ez duen S. Pedro elizak pulpitua du elizako interesgune nagusi, gurutzadura erdian, presbiteriorako tartean, garai, erdi-erdian: hitza da nagusi eliza honetan. Fraunmnster eliza: bataio-pontea katolikoek aldarea ohi duen tokian; presbiteriora pasabide, presbiterioa eta bankuteria berezituz, arku gotiko sendoa: aldareko elizkizunetik at geratzen zen herria. Presbiterioko beiradurak Marc Chagalenak dira: urdina, berdea, horia, gorria eta urdinxka, bakoitza kolore ezberdinez eginak; beraiek bakarrik daudenez, ezin daitezke alderatu Erdi Aroko beiradurekin, Reimsen bezala: hemen ez dira galtzaile, alderantziz, erakarpen izugarria dute; medailoi polikromatuak sabaiko giltzarrietan; deigarria da kripta, zati bata erromanikoa, gotikoa bestea; kapitel ikusgarriak ditu erdikoak; kriptan ere badira fresko ederrak, baina modernoak, oraintsu eginak, esango nuke.\nZurichek badu ordu lasaietan zer ikusi eta non ibili.\nZaparradapean alde egin dugu; lainopean izan dugu errepidea, ia itsu joan gara, lainoetatik zetorren eta gurpilek jasotzen zuten uraren eraginez.\nSuitzako frantsesa zebilen irrati batetik jakin dugu atentatu bat izan dela Espainiako nonbaiten. EL PAIS ere erosi ahal izan dugu, zegoen espainiar egunkari bakarra. Berdinean dirau denak gureetan. Ez dirudi argibiderik ikusten denik, irtenbiderik oratzen ari denik. Aldatze-berritze aurreko kontraesanik ez da usaintzen, azalean behintzat, izanen denaren arrastorik ere ez.\nMaiatzaren 21a. Asteartea. 20.a\nGizatartutako burubeltza pausatu zait mahaian bertan, intxaur mamiak eraman ditu ere alde egin dudanean; lakuko zisne dotorea ere dendaraino hurreratu zait ahatez inguraturik, oinzabal, galant eta tente, tinko so, bere dotoretasunean harrotasunik gabe zerbait jatekorik emate ote nion edo. Ezer ez jasotzean uretara bueltatu da patala-patala dotore bezain trakets bere ibilera narrasean.\nKanpin aldaketa eguna\nAutobidetik kanpoko laku inguruko herri eta lurrak ikusiz egin diogu agurra lurraldeari, lur barruko itsasotxoari azken begirada nostalgikoa botaz.\nRavensburg: goitik behera kolore ezberdinez pintatuta erliebe itxurazko erronbo eta antzerako figura geometrikoz. Brixt egiten dio begietan dorre karratuak leloa ez den edozein gidariri. Zaparraden beldur gara, bestalde goiz heldu nahi dugu etxalde berrira, beraz ez gara gelditu.\nOrain arteko lur antzerakoak, eguneroko berdeguneak, nekazari etxeak, behi asko larrean, aterpe zabalagoa lortuz alde bietara teilategal zabal goranztua duten kortak, trokote eta egur asko negu hotserako prest korta kontra edo inguruan tolestuta.\nAutobide bihurtzen da tarteka errepidea. Agian alderantziz. Badirudi Lander bakoitzak moldatzen duela bere errepide-sarea, eta Bavariak ia ez du loturarik, ganorazkorik behintzat, Konstantza eta Hego Oihan Beltzarekin, bai ordea Sttutgar-ekin.\nHiru astean, gaur lehenengoz bildu ahal izan dugu lehor denda, bart ere zaparradarik izan den arren. Kanpin berrian baina, denda muntatzeko une berean bota digu gaurko lehen zaparrada.\nErdigunea ezik, ia Munich dena ibili dugu kanpin bila. Hiri izugarri handia iruditu zaigu, zabala, edozein hiri erraldoiren antzerakoa.\n234 kilometro, kanpin berrirainokoak.\nMaiatzaren 22a. Asteazkena. 20.a\nAutobideko dunbots eta burrunba etengabetik babesteko hesia dute herriek, gureetan ez dugun babesa dute. Baina gureetan bezala, herri xumeak jai du Alemanian ere bidaia-ametsak gauzatzeko: kanpaleku apalez baliatu behar dute pobreek bazterrak bisitatzeko, ez du beste aukerarik diru gutxi duenak herriak ezagutzeko grina asetzeko, edo asteburua astebarruko egunetatik berezitu ahal izateko. Kanpaleku honek erakusten digu Alemanian ere kanpina dela pobreen alditxo baterako bizitoki apala. Baina erakusten digu ere Alemanian badela bidaiatzeko grina, bazterrak ikusteko zaletasuna, kanpin kultura.\nGurutze-bide dira bidegurutzeak, izugarrizko kotxe erreskada eta egonaldiak sortzen dira bidegurutzeotan. Banaka-banaka sarriak dira butxadurak hemen ere.\nGorabeheratxo laburreko ordeka zabala da Municheko lurraldea. Hegoaldera Alpeek, tontorreria elurtu oraindik zuria sasoi honetan. Beraiek jartzen diote hesia lautadari.\nErnegatu dut errepideko berrikuntza lanek eragindako desbideratzeak direla eta, ernegatu dut kanpin inguruko labirintotik atera ezinik, ernegatu dut Dachaurako bidea aurkitzeko zailtasunez, ernegatu dut azkenik Dachauko kontzentrazio-esparrua non ote. Ez dira beti operatiboak alemaniarrak ere. Nire okerrak ere izan dute eraginik.\nDachau Kontzentrazio Eremua. Herri oso bat zoratzen deneko historia latza, bortitza, sufrimenduaren azalpen eta erakusketa, sufrimenduaren laborategia, laztasunaren erreinua. Gizakiak gizakiaren aurka ekiten dionekoa. Milaka gizakien hilketa gerta zen lekua ikusi, kontzentrazio esparrua zenbateraino zen zabala jabetu, gizaki eta gizarteen elkarrekiko erasoa berezkoa ote den oldoztu, Israelek palestinarrentzako sortu dituen hainbat Dachau eta Auschwitz gogoratu, hori izan da bisita. Ez dugu ikasi ez genekien ezer berririk, baina baliagarria izan zaigu bisita. Israeldarrek beraiei egindako sarraskitik ezer ikasi ez eta beraiekiko hura palestinarrekin errepikatu dute. Gure presoek ere dachauetan diraute, politikoei bestelako interesik tartekatzen ez zaien bitartean.\nPelikuletan ikusi ohi den antzerakoa da eremua, ia berdina. Pantailak ez du erakusten zenbateraino ziren zabalak. Zenbat milesak sartzen ziren bertan.\nHilerria: 7.400 soldadu eta soldadu ez zirenak, gehienak ezezagunak, lurperatuta dauden hilerria ere bisitatu dugu, bertara jo baitugu gure bilaketan. Ustez aberriagatik hildako gizajoak, lehenengo Hitlerrekin gero Demokraziarekin gizendutakoen onerako hildako anonimoak, herri engainatua.\nBeude bere horretan monumentuak, baina ezaba ditzagun monumentu berrientzako hildakoak prestatzen dituzten jarduera politikoak.\nDachau Hiria. Gurutzatu besterik ez dugu egin kontzentrazio eremuaren bilaketaren noraezean, baina jite jatorreko herri txukuna da. Norabidea galdezka ibili gatzaizkien herritarrak, adeitsu irribarretsuak.\nHiri handi berri ederra, bankarien hiri ondo-bizia, garagardo pitxar baten aurrean non egon eder asko duena, kale eta etorbide zabalekoa, hiri argia tranbiez girotua, gerra ondoren birjasotakoa, elizetan ez bada antzinakotasunik ia erakusten ez duena, dena eliza dirudiena, iturri ederren hiria, elizagintzan lehenengo iturrigintzan ondoren norgehiagoka egon zela dirudiena, hasieran arrunt iruditu arren bereganatu gaituen hiria.\nUdal plaza: zabala, kafetegia erdian, garagardo-edale patxadatsuen hitzordu-leku, baita kontu-kontaketa lasairako txokoa ere; Alemanian ezohizko fatxada duen udaletxe errenazentista, kariloi-sona luze goxoko erloju doratua duen dorre ederrarekin.\nIturriak: ugariak dira, Augustorena, indar handia erakusten duen Herkulesena, Katedral ondokoa... Plaza batean gizakia ipurdipetik zutik pasada dakioken zurezko jarleku erraldoia.\nKatedrala: adreilu gorriz egindako dorre sendoa du, harrian zizelatutako santueria ate aberatsean, barruan kaperagintzan lehiatu balira bezala, koadro, triptiko, zurezkoak zein harrizkoak era guztietako tailaeria: trebeziaz landutako irudiak, baita begien ederrerako taila naifak ere.\nEliza protestantea: koadro erakusketa bailitzan irudi pintatuzko zurezko korua da atzealde eta ezkerraldea; hitzaren tronua du eskuin aldean, organo erraldoia aldare ostean; eliza guztia da argi.\nDorreak: dorretxo polit asko, dorre luze ederrak.\nElizak: bada eliza galantik.\nEtxeak: etxeteria arrunten artean, ederrak, eraikin zaharren usaia dutenak, klasikoak, freskoz pintatuak aurkitu daitezke.\n"Bodega Antonio" bandera espainolaren arrasto horian idatzia zuen taberna ere aurkitu dugu, itxita baina.\nEuropa zaharra zatika erortzen ari denez, Ausburgen ere zarpailak konponduzko obrak nagusi.\nBeltold Brechtten herria, baita Dieselaren jaioterria ere. Belttolden abildadea behar nuke idazteko, gure autoak, berriz, erregai berri baten asmatzailea du beharrezko, erregaian xahutzen baitugu dugun ia sosa dena.\nIlunabar goxoan nabarmenago dira lautadako herritxo sarriak; politak eta gustagarriak ikusten dira, halako bizitasuna ematen diotela pasaiari era guztietako dorreek. Dorre borobil luzeak, dorre borobil motxak, dorre-orratz luzeak eta laburrak, dorre karratuak, pope txapelezko dorreak... ikerketa edo tesia egin daiteke errepidetik dorreei buruz.\nGoizean errepideak ernegarazi bagaitu, patxadan aurkitu dugu etxera bidea iluntzean.\nMaiatzaren 23a. Osteguna. 22.a\nHemen gaude euri lardatsez umelduta, beti biharamuneko eguzki eta epeltasunaren itxaropenez.\nBeti da obraren bat hiriko sarrera-irteeretan kotxe ilara izugarriak sortuz. Hemen ere holakoetan gidariak, tartetxoa bilatzen dutenean, karrilez aldatuz erakusten du bere urduritasuna; parekoa da denean hiri inguruko gidaritza.\nNabarmen dager estadio olinpikoa autobide ertzean bere komunikabide-dorre garai eta kable sendoz zintzilikatutako toldope zabalekin.\nBeira eta zementuzko bulego eraikuntzak nabarmentzen dira Munich-eko hego-eki aldean. Zenbat milioi pertsonen bizitzak maneiatzen ote dira leiho-atze horietatik ekonomiaren bidez.\nNorabide-iragarki ikuspegia oztopatuz, kamioiak dira gidari atzerritarron etsai nagusiak errepidean.\nEz dugu orain arte aurkitu: herriez gain, etxe multzoak lurraldeko bakardadean; landetxeak eta bere inguruko osagarriak, nahiko elkartuta eraikuntza multzoa osatuz; handiak dira hemen ere landetxeen osagaiak, etxe zabalok ere txiki utziz. Azienda osoa dabil larrean etxe inguruan, behiak, ardiak, oiloak... asto bat ere bai. Ez asko bakoitzetik, baina baserrian ohi den denetik ikusi ahal da.\nHemen ere autobusean daramatzate umeak eskolara.\nIa herri guztietan dago “Maiatza” zonalde honetan ere. Erraldoiak dira hemengo maiatzok; maiatzon nolakoa inguruko basoen arabera dago hemen ere. Pinu ederrena ebaki eta jartzen zen Altzolan sanjuanetan, eta pinu-jabeak ez zuen handiena kenduta ere kexurik egiten. Enborrean herriko ofizio edo ogibide guztien agerpena dago jarrita, bakoitza oholtxo batean pintatuta, herriko lanbideen berri emanez, agian bere garaian santuari, Amabirjinari edo auskalo zein jeinuri laguntasuna eskatuz. Urte orotarako maiatz metalezkoa betiko berdin bakarren bat agertzen da noizbehinka.\nGaragardoaren aurkako propaganda, orain arte bakarra, kartel erraldoi batean errepide ertzean: garagardo pitxarrak X gorria du gainean; badu idazki bat ere, baina ez dugu ulertzen: segur aski garagardotegietara joaten ez direnek eta osasunak astindua eman dietenek irakurriko duten kartela.\nLandshut: Esklusa bidez beteta zabal eta bizkor doan ibaiaren alboan, patxada darion hiria, Alemanian gaudela sentiarazten duena. Hemen bai, Alemanian gaude hemen. Bada buruko txatal zuria daraman andretxorik, sarriago ikusten da kapela bavariarra helduen buruetan. Sarreran gazteluarena baino gotorleku itxura duen jauregia eta munduko adreiluzko garaiena omen den dorrea, adornu ugariez bikaina, nabarmentzen dira. Bertaratuz gero, asko behartu behar da kokotea atzerantz S. Martin eliza-dorreko punta ikusteko, hain gora baitoa; sarrerako ate gotikoak badu miresteko iruditxorik buelta guztian, baita ateburuan zizelatutako harria ere; barrutik ederra da, luzera baina batez ere garaieragatik handia, zintzilikatutako kristoa ere dagokion 8 metrokoa, erdi ezabatuak jada baina freskoak ditu orma guztietan, irudi pintatuz dekoratutako pulpitu polita, naif estiloko zurezko irudi piloa hormetara itsatsitako zutabe mehar luzeetan, harrizko filigrana den erretaula aldare nagusian... ez da ez bertan beherakoa gure S.Martin eliza. Etxe-kaleak, 1200 eta 1300.go kale eta kalexkak; teilatu pikoei jarraituz luze eta zorrotz, borobil ere, gorantz kolore ezberdinez argitutako fatxadak; arkupe zabaleko ia plaza ere baden kale zaharra edo 100.go Altstadt; arkupe gabe puntazorrotz eta koloretsu, zabal, 1300.go Neustadt.\n“MODA BERRI” izeneko jantzi-dendako erakusleihoa: marratxo gorri berdeak atzealde zurian, ikurrintxoa falta zitzaio euskaldun petoa izateko. Aurkitu dugu izen berdineko beste denda bat, honek ez zuen marratxo gorri berderik. Saltoki kateren bat da nonbait, baina ez euskalduna.\nIjitoek ba zuten ospakizunen bat: aparkalekura agertu dira, gure txikitako karroen ordez dozenatik gora karabana digante, ijito apainek gidatuta.\nGoizean lanbroa bazen, zaparrada luzea bota digu Landshut utzi ondoren Regensburgera bidean.\nUrrutira, kea lainoekin nahastuz auskalo zer zen baina dena ke ikusten genuen tximinia digantea, etengabeko ke-multzo zirraragarriak sortuz. Kutsatzailea eta zikina da argindarra ere. Errazegi pizten dugu bonbilla edo ikusten telebista.\nRegensburg. Historiatik, baina ez dakit zehatz zergatik, ezaguna zaidan Ratisbona. Errespetatu egin zuen gerrak, beraz bere garaiko giroa, jitea, usaia gordetzen du. Hiri zahar ondo gordea, pospolina ez, baina bai ederra. Alde Zahar zabala du; dena da Zaharra, alde zaharragoa eta berantiarragoa badu ere. Alde zaharrenak kaledi estuagoa eta bihurriagokoa du besteen alboan; kale zabalagokoa da alde berriagoa. Fatxada liso diskretuak ditu, baina osotasunean sentipen baikorra sortzen du, dena delako halatsu diskretu. Patxadako hiri lasaia, lasai ibiltzeko hiri lasaia. Gazte asko kontu-kontari bazterretan garagardo botila eskuan. Etxe bereziz nabarmentzen ez bada, -izan baditu etxe ederrak-, ezusteko txoko pitxirik ez badu ere, bila daiteke bitxikeriarik. Plazatxoak, 20 dorre, Italiako S. Gimignanon haina nabarmentzen ez badira ere; etxe bakan sendoak. Katedrala: fatxada ikusgarria du, garbitu gabeko beltza politagoa delarik, agian, harri garbitu argia baino; gargolak: handiak, nabarmenagoak hormek beste apaingarri eta orratzik ez dutelako; erraldoi sentipena sortzen du sarreran; barnea, hotza, austeroa, iluna, -agian eguna ere iluna delako-; goi eta behe dena da beiradura, beiradura ikusgarria gainera. Irudiak moldatuz zilar landuzko aldarea; harrizko putzua du ate ondoan, eliza barruan, bere soka, txirrika eta guzti; hainbat bitxikeria: harrizko tenplete garaiak kaperen ordez, harri zizelatuzko lan bitxiak, tailak... baina ipinki usaia darie, gerokoak, ezarriak dirudite; horma buelta osoan, ez askotan bezala goian, harrizko korridoreak bere baranda argiune apaingarriekin: bizitasun pixka bat ematen dio eliza barruari.\nBizi eta zabal doa Danubio ibaia, inola ere ez da, baina, urdina, zikina dager, beltz marroixka. Hirutan banatzen da zubi zahar luzearen azpian, beherago berriz ere elkar lotzeko. Ez da urdin nostalgikoa baina badu bere xarma eta zubiraino goaz bisitariak bera ikustera; bada ontzietan dabilen turistarik, baita zubipeko korrontean kanoetan jolasten denik ere.\n310 kilometro, ez dira izan bideratzen errazak, baina joan gara nahi genuen lekura eta bilatu dugu ere etxea.


Breeze-KDE4: ArchLinux | -en Plasma 5 gaia erabiltzen Linuxetik\nBreeze-KDE4: orain KDE 5 gaia erabil dezakegu KDE 4.X-n ArchLinux-ekin\nPlasma 5 gai berria gure KDE-n probatzeko pazientziarik ez dutenentzat, hainbat aukera erabil ditzakegu eta orduan erakutsiko dizut nola egin (gutxienez ArchLinux-en). Lehenengoa atera zenetik mockups del artwork KDE 5etik, erabiltzaile batzuek QTCurve, Plasma, Aurorae-rako gaiak kaleratu zituzten, baina orain modu natiboan erabil dezakegu, bere ezarpenekin eta abar.\nNola instalatu Breeze-KDE4?\nArazo handirik gabe, instalatu dezakegu Breeze-KDE4 -ko biltegietatik ArchLinux. Terminal bat irekitzen dugu eta jartzen dugu:\n$ sudo pacman -Syu && sudo pacman -S breeze-kde4\nHonek aplikazioen estiloa instalatuko du, ez Plasma gaia eta ez KWin-en gaia. Behin breeze-kde4 instalatuta egingo dugu Lehentasunak »Aplikazioen itxura» Elementu grafikoen estiloa »Breeze.\nKonfiguratu botoian klik eginez gero zenbait aukera ezar ditzakegu (ingelesez).\nGogoan izan GTK3 erabiltzen duten aplikazioak Oxigenoa erabiltzeko ezarri behar direla, izan ere, dirudienez, Breeze-KDE4-k QtCurve-rekin nolabaiteko harremana du (edo erabiltzen du) eta dakigunez, QtCurve-k ez du GTK3rako aukerarik. Eta honela dirudi KDE aplikazioek dagoeneko aplikatutako gaiarekin.\nBreeze-KDE4-k instalatzen duen beste aukera bat kolore eskemak dira, argi eta garbi ilun bat badugu noski:\nGaia argi dut behintzat .. Eta kitto mutilak. Ez dakit pakete hau beste banaketa batzuetan instalatu daitekeen, hala bada, utzi iruzkinetan eta mezua eguneratzen dut.\nArtikuluaren bide osoa: Linuxetik » Itxura / Pertsonalizazioa » Breeze-KDE4: orain KDE 5 gaia erabil dezakegu KDE 4.X-n ArchLinux-ekin\nBikaina, KDE gero eta gehiago !!, nire kde jakiari aplikatuko diot.\nEskerrik asko elav.\niiguelsalcedo esan zuen\nEdozein kasutan Fedora da?\nEz dut uste, tarball Arch-eko biltegitik deskargatu eta nire Fedora-n jarri nuen.\nMetodo horrek beti funtzionatzen du 😀\n@elav: Eta orain deskargatu dut http://kde-look.org/content/show.php/Dynamo+Plasma?content=166475 eta ikusi nola zegoen nire mahaigaina:\nGizona, panel beltzarekin ez dirudi polita denik .. Ez zait gustatzen izenburu barrak leihoaren kolore ezberdina izatea, integratutako guztia gustatzen zait, baina tira, gustu kontua 🙂\nEz, panela gardena da. Horma paper hori betebeharra zela! 😀 Eta kwin hori badut oraingoz, baina beste baten bila nabil, iradokizunak onartzen ditut ...\nOrain dena laua da ... beno, ez da batere txarra 🙂\nIgnacio Rodriguez esan zuen\nManjaron instalatu nuen eta ez zetorren kolore gaiekin. Oraindik arraro xamarra dirudi Oxygen leiho apaingarriekin .. iradokizunik ??\nErantzuna Ignacio Rodriguezi\njmponce esan zuen\n«Koloreak» atal berean egin klik «eskuratu eskema berriak ...» botoian eta bilatu Breeze (gauza bera gertatu zitzaidan, ez zuen kolore eskema instalatu, archlinux erabiltzen dut)\nlesco esan zuen\nOso ondo!! Zer dira ikonoak?\nBeno Flattr erabiltzen dut\nKaixo, "breeze-kde4" paketea instalatu berri dut Archlinux-en eta Breeze Dark edo Breeze aukera ez da koloreetan agertzen, kontsulta bat egin dut Archlinux foroan eta "breeze-kde4" paketea soilik instalatzen dela baieztatu dute estiloa.\nKoloreak nahi badituzu pakete osoa instalatu behar duzu:\n$ sudo pacman -S brisa\n… Gertatzen dena da pakete osoa instalatzen baduzu, mendekotasun asko instalatzen direla eta ez dakit zenbateraino eragin dezaketen sisteman KDE4 martxan baduzu.\n[hector @ archkde ~] $ sudo pacman -S brisa\n[sudo] hector-en pasahitza:\nmendekotasunak konpontzen ...\n:: Phonon-qt2-backenderako 5 hornitzaile daude eskuragarri:\n:: Biltegi gehigarria\nIdatzi zenbaki bat (lehenetsia = 1): 2\ngatazkak egiaztatzen ...\nPaketeak (39): attica-qt5-5.4.0-1 frameworkintegration-5.4.0-1 gamin-0.1.10-8\nkarchive-5.4.0-1 kauth-5.4.0-1 kbookmarks-5.4.0-1 kcodecs-5.4.0-1\nkcompletion-5.4.0-1 kconfig-5.4.0-1 kconfigwidgets-5.4.0-1\nkcoreaddons-5.4.0-1 kcrash-5.4.0-1 kdbusaddons-5.4.0-1\nkglobalaccel-5.4.0-1 kguiaddons-5.4.0-1 ki18n-5.4.0-1\nkiconthemes-5.4.0-1 kio-5.4.0-1 kitemviews-5.4.0-1\nkjobwidgets-5.4.0-1 knotifications-5.4.0-1 kservice-5.4.0-1\nktextwidgets-5.4.0-1 kwallet-5.4.0-1 kwidgetsaddons-5.4.0-1\nphonon-qt5-vlc-0.8.1-1 polkit-qt5-0.112-2 qt5-declarative-5.3.2-2\nqt5-svg-5.3.2-2 qt5-x11extras-5.3.2-2 qt5-xmlpatterns-5.3.2-2\nsolido-5.4.0-1 soneto-5.4.0-1 ttf-oxigeno-1: 5.1.1-1 brisa-5.1.1-1\nDeskargaren guztizko tamaina: 32,68 MiB\nInstalatutako guztizko tamaina: 105,30 MiB\n:: Instalazioarekin jarraitu nahi duzu? [Y / n] n\nBeno, arrazoi duzu, konturatu gabe brisa ere instalatu nuen. Lasai, ez du ezer apurtzen .. instalatu beldurrik gabe ..\nKDE kolore estilo bilatzailearekin ere aurki daiteke. Badago deskargatzeko itxura bera duena. Ez nago ordenagailuan ohartzeko, baina bilatu "brisa" rekin.\nIkusten dudana da Gimpek nahiko itxura itsusia duela. Gimp-ek GTK 2 edo 3 erabiltzen ditu?\nOraindik Inkscape itxura itsusia du. LibreOffice itxura negargarria da, aukerak ez baitira koloreztatzen menu bat zeharkatzen dudanean, adibidez.\nKontuan izan badirela Dynamo Flattr-ekin nahasten dituen ikono pakete bat, itxura ona duten arren, falta diren ikonoak badaude ere.\nKaixo, eskerrik asko lehenik eta behin informazioagatik. Ulertzen ez dudana da zergatik ari zaren GTK3 aplikazioei buruz hitz egiten eta Kate-ren pantaila-argazkia agertzen da ??\nEz fu ez fa estiloari dagokionez, egia da uhin laua oraindik ez dela nire gauza, nahiz eta ziur saiatuko naizen. Agur! »\nEz dut GTK3 aplikazioei buruz hitz egin, soilik esan dut aplikazio horietarako estilo batzuk erabili behar ditugula, nire kasuan Oxigenoa. KATEren irudia Breeze-rekin nire testu editoreak duen itxura da. 😉\nBarkatu, testua irudiari lotu diot ... 😛\nGeraldo esan zuen\nManjaro KDE-n panela deskonfiguratuta dago, gunearen ikonoak mugitzen dira ...: (((\nManjaron ez nuen paketea biltegi ofizialetan aurkitu, baina AURn dagoen bertsioa instalatu nuen (hau da, Git-ena da), eta ez nuen antzeko arazorik izan.\nOraindik ez dut garbi zer esan nahi duzun.\nKano: txikiak ordenagailuetara modu didaktikoan hurbiltzea


Australiako farmazia-enpresa batek hegazti-gripearen aurkako txertoa probatuko du boluntarioekin | Consumer\nAustraliako farmazia-enpresa batek hegazti-gripearen aurkako txertoa probatuko du boluntarioekin\nTxertoak birus hila darama eta, beraz, ezin die gaixotasuna kutsatu saiakuntza egin behar dutenei.\nProba klinikoak egiteko agintarien onarpena lortu ondoren, Australiako enpresa batek laurehun bat boluntario ingurutan probatuko ditu hegazti-gripearen aurkako txertoaren ondorioak. CSL enpresak gaur jakinarazi du dagoeneko hasi dela Melbournen gripearen birusaren (H5N1) anduiarekin ehunka arrautza inkubatzen eta hiri honetan eta Adelaidan boluntarioak biltzen, biak Australian.\nEnpresa farmazeutikoak esan zuen birusa arrautzetan inkubatu ondoren hiltzen dela. Horregatik, txertoak birusik ez duenez, txertoaren ondorioz ezin du gaixotasuna garatu. Txertoan erabiltzen den H5N1 birusaren anduia Vietnamen infektatutako pertsona baten lagina da, eta gaixotasun hori ikertzen duten munduko beste laborategi batzuetan lan egiten den bera da.\nSaiakuntza horren probak Australian osasun egoera onean egingo zaizkie helduei, eta txertoaren bi dosi jasoko dituzte berriro aztertu aurretik, sistema immunologikoek zati birikoak hauteman dituzten eta antigorputzak sortuz erantzun duten ikusteko. Emaitzak abenduan argitaratuko dira, eta positiboak badira, saiakuntzaren bigarren fasea eragingo dute. Terry Nolan Murdoch Ikerketa Institutuko zientzialari-taldearen zuzendariak jakinarazpen batean adierazi zuenez,\n“Orduan, helduengan eta haurrengan hobekien funtzionatzen duten formula eta dosiak zein diren bilatu beharko da, baina txertoa egoera erreal batean beharrezkoa denean soilik probatuko da”, esan zuen Nolanek.


Biharko haur parkeetarako gonbidapenak oraindik ere eskuratu daitezke - Azpeitiko Udala\nBiharko haur parkeetarako gonbidapenak oraindik ere eskuratu daitezke\nBihar, uztailak 20, Betharram eta Perdillegiko jolas guneetan, haurrentzako parkeak egongo dira, egun osoan zehar. Betharrametako jolas-lekuan, 3 urtetik 10 urte bitartekoentzako jolasak izango dira, eta Perdillegin 10 urtetik gorakoenak. Guztira, gune bakoitzean 5 txanda izango dira. 10:30ean, 12:00etan, 15:30ean, 17:00etan eta 18:30ean hasiko dira eta ordu eta erdiko txandak izango dira.\nOraindik ere txandetarako gonbidapenak eskuratu daitezke. Txandak bete eta herriko haurrek parkeaz ahalik eta gehien goza dezaten, txandetan lekua dagoen kasuan, azken unera arte (internetez eta atean bertan ere bai) gonbidapenak hartu eta sartzeko aukera izango da; baita beste txanda baterako ordua hartuta dutenak ere.


Intzidentzia ehun kasutik gora duten eremuetan ostalaritzaren barrualdeak ixtea aztertuko dute gaur Madrilen | Gizartea | Berria\nIntzidentzia ehun kasutik gora duten eremuetan ostalaritzaren barrualdeak ixtea aztertuko dute gaur Madrilen\nEspainiako Osasun Publikorako Batzordeak bilera bat egingo du, eta hor erabakiko dute neurri murriztaile berriak hartu ala ez. COVID-19aren aurkako txertoaren hirugarren dosia 60 urtetik gorakoei eta osasun arloko profesionalei ematea onetsiko dute.\n2021eko azaroak 23 07:14\nEspainiako Osasun Ministerioak eta autonomia erkidegoek bilera bat egingo dute gaur arratsaldean, Madrilen, Osasun Publikorako Batzordean, eta hizpide izango dituzten gaien artean honako hau egongo da: gaueko 23:00etatik aurrera ostalaritzaren barrualdeak ixtea azken hamalau egunetako intzidentzia metatua 100.000 biztanleko ehun kasutik gorakoa bada eta ospitaleetako presioa handitzen bada. Birusaren transmisioa apaltzeko asmoz egingo die proposamen hori Espainiako Osasun Ministerioak erkidegoei. Hainbat komunikabidek publiko egin berri dute Osasun Ministerioak ondu duen proposamena, eta, haren arabera, Carolina Dariasek gidatzen duen ministerioak COVID semaforoa egiteko orain arte erabili diren langak aldatuko dira. Semaforo berri horren arabera, «arrisku ertaineko eremua» izango da hamalau eguneko intzidentzia metatua 100 eta 300 artekoa denean —une honetan arrisku ertaineko eremutzat jotzen da 50 kasutik beherako intzidentzia baldin badago—. Intzidentziaren aldagaia ez ezik, ospitaleetako okupazioa ere aintzat hartuko da eremu batean arrisku ertaina dagoela erabakitzeko. Kasu horretan, COVID-19ak ospitaleetan hartutako oheen kopurua %5etik gora izan beharko da.\nOstalaritzaren barrualdeak ixteaz landa, Osasun Publikoko Batzordeak gaur aztergai izango duen txostenak bestelako neurri murriztaileak ere proposatzen ditu intzidentzia metatua ehundik gora duten eremuetan: hala nola gaueko aisialdia goizaldeko 01:00etan ixtea, eta dantza egiterakoan maskara derrigorrez jantzita eramatea. Halaber, proposatzen du mahai bakoitzean gehienez hamar pertsona egotea eta barrualdeetako edukiera % 50ekoa izatea.\n«Arrisku handiko eremuetan» neurri are zorrotzagoak ezartzea jaso du txostenak: hala, hamalau eguneko intzidentzia metatua hirurehundik gorakoa denean eta ospitaleetako presioa handitzen denean, ostalaritzako barrualdeak edukieraren % 25rekin irekitzea, mahai bakoitzean gehienez sei pertsona biltzea, eta 23:00etan ixtea proposatu du.\nGaur arratsaldeko bileran, gainera, 60 urtetik gorakoei eta osasun langileei eta osasun soziosanitarioei koronabirusaren aurkako hirugarren txertoa jartzea ere eztabaidatuko dute. Iragan astean aukera horren alde agertu zen Espainiako Txertoen Batzordea, eta Pedro Sanchez Espainiako Gobernuko presidentea. Gaurko bileran erabaki hori onestea espero da.


Hezkuntza sailaren aitortza jasoko du aurki Musikaiak - Deia\nHezkuntza sailaren aitortza jasoko du aurki Musikaiak\nLekeitioko eraikinean egindako egokitzapenak "aro berrira" eraman du eskola\ni. fradua / lekeitio 15.03.2021 | 01:11\n80 ikaslerekin hasi baziren ere, gaur egun 400dik gora ikasle ditu Musikaiak. Musikaia\n80 ikaslerekin hasi baziren ere, gaur egun 400dik gora ikasle ditu Musikaiak.\nOrain dela zenbait urte ekin zioten bere ibilbideari. Kostata, baina gogoz ekin zioten. Eta urtero-urtero, ikasturtez ikasturte, gero eta ikasle gehiago jaso dituzte. 80 izatetik 400 baina gehiagora heldu dira, udalerrian dagoen musikarako grinaren adierazle. Eta Lekeitioko Musika Eskolak profesionaltasuna izan du ardatz, hasieratik. Bada, eraikina egokitzea baino ez dute falta izan, urteak pasata lortu dutena. Eta azkenaldian egindako birmoldaketei esker, Musikaiak aurki izango du Eusko Jaurlaritzaren aitortza ofiziala. Honen bitartez, dirulagun-tzak jasotzeko aukera izango dute, baita EHME (Euskal Herriko Musika Eskolak) sarean aritzeko aukera ere. "Eta, batez ere, gure lana aitor-tzeaz gain, hazteko aukera".\n"Beti jokatu dugu profesionaltasunez. Baina oraindik azken pausoa ematea falta zitzaigun", dio Oihana Etxabe Musikaiako arduradunak. Lekeitiarrek lortu dute azken helmugara iristea. "Pozgarria da zeren aukera berriak izango ditugu eskola ofizial mailan funtziontatzeko, horrek dakartzan abantaila guztiekin, eta baita eskola ofizialen sarea sartzeko ere. Oso garrantzitsua da Lekeitiorentzat, jakinda zer musikarako afizio dagoen herrian". Hala, emandako azken pausoa "oso garrantzitsutzat" kalifikatu dute Musikaiatik, nahiz eta Lekeitioko musika eskolak beti funtzionatu izan duen beste erakunde ofizialen pare. "Emandako eskaintza oso ona da, beti ere profesionaltasunean kokatutakoa. Eta, azkenik, azpiegitura hobetzea baino esz dugu izan".\nLan horretan berebizikoa izan da Lekeitioko Udalaren aportazioa. "Legedia oso zorrotza da kontu honetan, eta espazioaz gain, baliabideak ere oso zehatzak dira. Gelen espaziotik hasita, beharrezko zen insonorizaziora arte", Etxaberen esanetan. Hala, Udalak hainbat lan egin dute azken urteotan, eraikina egokitze aldera. "Eskolaren ofizialtasunaren aitortza lortzeko 289/1991 dekretuan zehazten den beharretara egokitu behar izan da eraikina. Hau da, Musika Eskolen araudiak eskatzen dituen moldaketak egin behar" izan dira eraikinean. Izan ere, "gogoratu behar da ere, eraikin berean asteburuetan Gaztegune zerbitzua ematen dela, hori dela eta, eraikina Musika Eskola eta Gaztegune bezala birgaitzeko lanak egin behar izan dira, bi zerbitzuak bateragarriak izatea mantenduz". Udalak zken urtetotan egindako inbertsioa 416.000 eurokoa izan da.\n"Lanek eskolarentzako erabilgarria den azalera handitzea bilatu dute. Erdiko solairuan, Musika Eskolek dituzten premiak kontuan hartuta, 20 metro koadroko bi gela eraikiko ziren eta beste hiru 15 metro koadroko baino gehiagokoak, horietaz gain irakasleen gela bat ere egin zen 20 metro koadrokoa". Era berean, solairu honetan sortutako gela guztiei isolamendu akustikoa jarri zitzaien eta komunak egokitu ziren. Horretaz gain, eraikinaren kanpoaldetik araudia betetzeko beharrezkoa den larrialdietako irteera bezala erabiliko den eskailera egin da. Lanen bigarren fasean eraikinaren beheko solairua egokitzea bilatu zen. Musika Eskolaren idazkaritza eta entsegu-gela kokatuko dira bertan, jakinarazi dutenez. Guzti honek Musikaia ofizialtasunaren bidean jarri du, azken pausoa emateko zain.\n"Pauso garrantzitsua da emango duguna, musika hainbeste maite duen herri batentzako"\nMusikaia Musika Eskolako arduraduna\nTxistulari Bandak agur esango dio Euskalduna Jauregiari.\nBilboko Udalak VSB Talks ekimena abiaraziko du datorren asteazkenean.\nMirri Noise-ren kultur gomendioak.


Oihan – 7 orrialdea – Tropela.eus bloga\nUci ProTourrak larunbatean eman zion amaiera denboraldiari Lombardiako Giroarekin. Bettinik, ortzadar maillotari distira gehiaho emanez, erakustaldia eman zuen eta aurreko egunetan zendu zen bere anaiari garaipena eskaini ahal izan zion. Alejandro Valverde izan dugu sailkapen honetan jaun eta jabe, ordea. Bera izan da lehena eta Samuel Sanchez, Euskaltel-Euskadikoa bigarrena.\nAsturiarrak oso indartsu amaitu du urtea. Espainiako Vuelta on baten ondoren, Zurich-eko Sari Nagusia irabazi eta bere garaipenik garrantzitsuena lortu du eta hori gutxi balitz, atzo Bettiniren ondoren bera helmugaratu zen eta ProTourreko Sailkapeneko bigarren postua ziurtatu zuen. 213 puntu alajaina!\nHori dela eta, UCIren ospakizunetan geratu behar izan zuen eta gaur Bartzelonan jokatu den bere proba kuttunetako batean ezin izan du parte hartu. Motjuic-eko Igoerarekin ematen zaio amaiera denboraldiari Espainiako estatuan (hemen, Txitxarroko jaitsierarekin egiten zen antzera. Jokin Ormaetxearen ezbeharra gertatu zenetik ez dela egiten uste dut) eta Continue reading “Bukaera ezin hobea!”\nPosted byOihan 2006-10-15 2006-10-15 Posted inEuskaldunakUtzi iruzkina Bukaera ezin hobea! bidalketan\nAurtengo Espainiako Vueltak badu jabea: Alexandre Vinokourov kazakhstandarra. Itzulia aurrera zihoan heinean hobera egin du eta mendiko lehen etapan onenekiko pare bat minutu galdu bazituen ere egunek aurrera egin ahala izugarrizko maila lortu du.\nHiru etapa garaipen lortu ditu atzo bertan 33 urte bete zituen gizonak: Bata azken kilometroan tropeletik ihes eginaz, bestea mendian eta bestea, atzoko erlojupekoan. Eta beste pare bat etapa oparitu ditu (Danielson eta Kashechkin-i). Baina bere jarrera erasokorrari esker eta Alejandro Valverderekin izan duen lehia estua zela eta etapa politak ikusi ditugula esan behar.\nBalorazio positiboa egin beharko genuke, baina Puerto Operazioaren ondoren ezin gara ezertaz fidatu, ni ez behintzat. Eta gutxiago Espainiako Vueltako lehen hiru gizonak zein diren ikusita. Irabazlea eta hirugarrena (Kashechkin) orain arte Liberty izena zuen eta Manolo Saizen zuzentzen zuen taldearekin daude dauden tokian, nahiz eta taldeari izena aldatu eta telebista aurrean zuzendari lanetan Herminio Diaz Zabala eta Neil Stephens izan. Continue reading “Lehen itzuli handia Vinokouroventzat”\nPosted byOihan 2006-09-17 2006-09-18 Posted inEspainiako Vuelta3 iruzkin Lehen itzuli handia Vinokouroventzat sarreran\nUrteak daramatza Jose Luis Arrietak (Ag2r) bere taldekideentzat zintzo eta gogor lanean. 1993az geroztik hain zuzen ere. Duela 10 urte Asturiasko Itzulian etapa bat irabazia zuen. Bakarra. Horrekin egingo zuen amets, ez zuen inoiz ahaztuko. Baina izango zuen beste ametsen bat ere, kirolari guztiek dutena, garaipenen bat lortzea. Gaurtik aurrera beste oroitzapen zoragarri bat izango du gogoan eta Espainiako Vueltako etapa bat poltsikoan. Continue reading “Amestutako saria Jose Luisentzat”\nPosted byOihan 2006-09-15 2006-09-17 Posted inEspainiako VueltaUtzi iruzkina Amestutako saria Jose Luisentzat bidalketan\nGaur mendiko etapa garrantzitsuetako bat genuen Espainiako Vueltan eta berriz ere euskaldun bat izan dugu garaile, Igor Anton gaztea. Etapa, berez gogorra bazen, zer esanik ez Almerian bota dizkien euri jasenkin. Denok dakigu, ordea, euskaldunak euriarekin ondo moldatzen direla. Ohituta daudelako ote? Zer erremedio!\nLehen ihesaldietatik ikusi ditugu euskal txirrindulariak aurrean (Chaurreau, Landaluze, Egoi Martinez…) baina azken kilometroetako diferentziak ikusita gaurko etapa garailea indartsuenen artetik aterako zela ondorioztatzen zen. Eta horrela izan da tropeleko oilar indartsuenak (Valverde, Vinokourov eta Sastre) mokoka hasi direnean, hauei eutsi dien bakarrak Igor Anton eta Samuel Sanchez Euskaltel-Euskadikoak eta Discoveryko txirrindulariren bat izan dira.\nOrduan indartsuenak elkar kontrolatzen hasi dira eta Igorrek une hori aprobetxatu du aurrera egiteko. Oraindik laupabost kilometro Continue reading “Badator uzta berria!!”\nPosted byOihan 2006-09-12 2006-09-16 Posted inEspainiako Vuelta18 iruzkin Badator uzta berria!! sarreran\nPosted byOihan 2006-09-09 2006-09-16 Posted inEspainiako VueltaIruzkin 1 Eskuak gora! sarreran


Lekeitioko Udala - Lekeitioko Udalak Berdintasun Zerbitzua indartu du. 5 orduko zerbitzua ematetik 12 ematera pasatuko da.\nLekeitioko Udalak Berdintasun Zerbitzua indartu du. 5 orduko zerbitzua ematetik 12 ematera pasatuko da.\nLekeitioko Udalak aurrera darama Udaleko Berdintasun Zerbitzua kudeatzeko negoziazio bidezko prozedura. Udalak gonbidapena egin zien Emakundek homologatutako enpresei euren proposamenak aurkeztera, baita interesatuta egon daitezkeen bestelako enpresa edota norbanakoei ere. Guztira 4 eskaintza jaso dira: 2 enpresenak eta 2 norbanako autonomoenak.\nOnintza Larrinaga izango da, ba, gaurtik aurrera Lekeitioko Udaleko Berdintasun teknikaria. Kontratuaren iraunaldia 2 urtekoa da eta horretarako 28.000 (BEZ barne) euroko aurrekontua izango da, urtean 14.000. Murgibe enpresak 2013an ematen zuen zerbitzuak 12.022,12 €ko kostua zuen eta astean 5 ordu eskaintzen zuen.\nDatorren astetik aurrera, beraz, astelehen eta asteazken goizetan zabalik izango da Berdintasun Zerbitzua. Udalarentzat oso zerbitzu garrantzitsua da, optimizatu beharrekoa. Berdintasunaren bidean pauso bat da, zerbitzua egonkortzen eta errotzen lagunduko duen pausoa.\nZerbitzuaren egiteko nagusienak dira udalaren berdintasun politika, protokoloak eta prozesuak gauzatzea, garatzea eta proposatzea. Horrela, Lekeitioko Udaleko Berdintasun planean zehaztutako ekintzak aurrera eraman, egokitu eta ebaluazioak egitea izango da bere lanetako bat eta baita Lekeition izan litezkeen bereizkeriazko egoerak identifikatzea ere, eta horiek ezabatzeko neurriak diseinatu eta sustatzea.


Blogari berriontzat: Zer dira Creative Commons lizentziak? « Hezkuntza eta Hizkuntza\n« Ikastetxeko Irakurketa Plana\nElkarlan proiektuak sarean: nola gauzatzen dira? »\nHilabete hauetan blog mundura erakartzen nabil hainbat ikasle eta lankide, eta web 2.0n zenbait urte daramatzagunontzat kontu ezaguna bada ere, blogari berrientzat laburpen hau prestatu dut, ideiak argitzen laguntzeko:\nZertarako jakin behar dugu jabetza eskubideei buruz?\nEz gaude ohituta halako kontuekin eta horregatik bitxia egiten zaigu… baina sarean argitaratzeak suposatzen du egiten duguna publikoa dela eta ondorioz, erne ibili behar dugu egiten dugunaren alderdi legalaz.\nNormalean blogean erabilera eskubiderik gabe argitaratzen badugu (copyright-a duena) eta “harrapatzen” bagaituzte, abisua ematen digute lehenbailehen kentzeko, hau da, copyright legea urratzeak ez du esan nahi zuzenean isuna jasoko duzuenik… baina berez gerta liteke. Hala ere, zerbait plagiatu badugu edo autoretza aipatu gabe argitaratu badugu, autorea kaltetua sentitzen da eta sareetan behintzat salatu egiten du.\nHorregatik, hobe da blogean hasieratik txukun lan egitea.\nNola dakigu zerbaitek copyright-a duela?\nEz badu ezer jartzen, copyright-a du, hau da, berez (“defektuz”) du copyright-a. Copyright-a ez duten materialek espresuki zehazten dituzte erabilera baldintzak edo “some rights reserved” edo antzeko zerbait.\nHau da, Google-n topatzen dituzuen irudi gehienek copyright-a dute eta ez duzue zeuen blogean erabiltzeko eskubiderik.\nEgia da normalean ez dagoela arazorik, baina gutxien-gutxienik bilatu behar duzue non argitaratua den eta erreferentziatu. Gutxienez, autoretza edo iturria zehaztu, KASU GUZTIETAN.\nLizentzia hauek asko hedatu dira azken urteotan eta onarpen zabala dute hezkuntza esparruan. Oso azalpen ona duzue Ordiziako Jakintza Ikastolako Software Libreko Taldearen gunean:\nMesedez, ARRETAZ IRAKURRI, bertan oso argi dago azalduta zertan diren lizentzia hauek. Horretarako patxada pixka bat beharko duzu.\nHemen duzue bertsio laburtu bat, “Creative Commons haurrentzat azaldua”, Maite Goñi irakasleak itzulia:\nMaterialek duten lizentzia dutelarik ere, BETI ezinbestekoa da autoretza edota iturria zehaztea.\nYoutube-ko bideoak erabil daitezke?\nWeb 2.0ko gune askotan, guk ez ditugu materialak deskargatzen, soilik estekatzen edo kapsulatzen ditugu (“embed” edo leihotxoan eskaini). Normalean, kode horrek berak zehazten du autoretza hori, eta zeozergatik jatorrizko materialak ez baditu lizentziak errespetatu, jatorrizko gunetik kenduko dute.\nHau da, bai, youtube-ko bideoak eta antzeko materialak txerta ditzakegu. Ezin duguna da deskargatu eta gero gure gunera igo, orduan bai, copyright eskubideak urratzeko arriskuan gaude (non eta ez duen espresuki jartzen Creative Commons eskubideak dituela eta adibidez, aukera dugula jatorrizkoa moldatzeko).\nAdibidez, ikusten badugu Slideshare-n aurkezpen bat gustuko duguna, eta demagun ingelesez dagoela eta guk euskaraz nahi dugu klaserako. Kasu horietan, nahiz eta Creative Commons lizentzia izateagatik itzul dezakegun, BETI hobe da autorearekin harremanetan jarri eta galdetzea ea baimena ematen digun itzultzeko. Ia beti pozarren hartuko du proposamena eta eskatuko dizu berari ere bidaltzeko itzulpena, bere gunean jartzeko.\nZein da zure blogaren lizentzia?\nModu berean, zure blogaren lizentzia zehaztea komenigarria da. Ez baduzu ezer esaten, bertan jartzen duzunak copyright-a izango du, baina besteren materialak erabiltzeko asmotan bazabiltza, Creative Commons lizentzietako bat hautatzea da bidezkoena.\nHorretarako, irakurri ondo goraxeago emandako estekako informazioa. Hauxe duzue Creative Commons-eko gune ofiziala eta bertan duzue pausoz pauso lizentzia hautatzeko prozesua:\nGomendagarriena da CC-by-sa lizentzia hautatzea, bai blogean eta bai sortzen dituzuen bestelako materialetan.\nNon bilatu Creative Commons lizentziapeko materialak?\nBilatzaile espezifikoak daude eta gune bereziak. Onena da Creative Commons-en bilatzaile bera erabiltzea:\nAdibidez, irudi orokorrak nahi badituzu, oso baliagarria da Flickr-ren Creative Commons bilatzailea erabiltzea:\nArtikulu hauetan (gaztelaniaz) bilatzaile eta gune gehiago dituzu aukeran, irudiak bilatzeko gehienbat:\nHezkuntzarako zehatzago, Hezkuntza Ministerioak gune hau du irudi eta soinu baliabideak bilatzeko:\nurria 16th, 2013 | Etiketak:Creative Commons, irudi-bankuak, lizentziak | Atala: Hezkuntza eta IKTak


San martingo festa komisioa\nNoiz sortua: Larunbata, 04 Azaroa 2017 10:20\nKategoria: HERRIKO SAREA / San Martingo jai komixioa\nNoiz sortua: Osteguna, 02 Azaroa 2017 21:38\nHurrengo egunetan etxeetan banatuko den San Martin Festetako egitaraua. Parte hartu eta ondo pasa guztiok!\nPROGRAMAKETA 2017 394 kB\nANTZEZTAUN azken saioak\nNoiz sortua: Asteartea, 24 Urria 2017 09:47\nAurtengo Antzeztaun saioei amaiera emateko asteburu honetan izango ditugu azken bi ikuskizunak.\nOstiralean, gaueko 22:00etan, Anodino Teatrok "Erbeste" ikuskizuna eskainiko digu Artadi Kultur Elkartean.\nLarunbatean, Ataungo Hiru Txilipurditan egitasmoaren eskutik "Ikuskizun ibiltaria" izango dugu San Martin auzoan zehar 17:30ean.\nNoiz sortua: Azteazkena, 18 Urria 2017 11:04\nBarandiaranek lan handia egin zuen mitologiaren transmisio soka eten ez zedin. Hain zuzen, ahozko tradizioa paperean bilduz altxorra utzi zion herriari eta hura gizarteratzen jarraitzeko ekimena jarri dugu abian Jentilbaratza Kultur Elkarteak eta Gipuzkoako Parketxe Sarea Fundazioak, I. MITOALDIA.\nAsteburu hontako Antzeztaun saioak\nNoiz sortua: Asteartea, 17 Urria 2017 08:13\nAsteburu honetan berriro ekingo diegu Antzeztaun saioei.\nUrriak 21, larunbata, 17:00etan San Gregorioko plazan Cía Trotamundosen eskutik “Kutxa baten istorioak” ikuskizuna izango dugu. Igandean, urriak 22an, 17:00etan Udaletxeko ganbaran Nerea Ariznabarreta eta Mariano Hurtadok “Ezberdin bezain Eder” ikuskizuna eskainiko digute.\nHerri Antzokiak helbide elektronikoa aldatu du\nNoiz sortua: Ostirala, 29 Iraila 2017 16:14\nATAUNGO UDALAK, IRAILAREN 28AN EGINDAKO EZOHIKO BILKURAN KATALUNIARI ELKARTASUNA ADIERAZTEKO, EHBILDUK ETA HERRIGINTZAK ONARTUTAKO MOZIOA KATALUNIAREKIN BAT, DEMOKRAZIAREKIN BAT\nNoiz sortua: Ostirala, 29 Iraila 2017 12:59\nBide demokratikoen aurkako eraso larri honen aurrean, Ataungo Udalak honako mozio hau eztabaidatu eta onartzen du:\nOrrialdea 14-(e)tik 45-(e)ra\nIg Ira 29 @18:30 - 09:00PM\nBAKEAN DAGOENA BAKEAN UTZI BAKARRIZKETAK\nOr Urr 04 @16:30 -\nIg Urr 06 @09:00 - 02:00PM\nIg Urr 06 @17:00 -\nOr Urr 11 @22:00 -\nLr Urr 19 @17:00 -\nIg Urr 20 @17:00 -


topic_facet:"Instalazioa eta mantenimendua (Lanbide Arloa)" topic_facet:"Instalazioa elektrikoak eta automatismoak (Modulua)" topic_facet:"Sistema eta zirkuitu elektrikoak (Modulua)" genre_facet:"IRALEren materialak"\nProposatutako gaia: Instalazioa eta mantenimendua (Lanbide Arloa) Proposatutako gaia: Instalazioa elektrikoak eta automatismoak (Modulua) Proposatutako gaia: Sistema eta zirkuitu elektrikoak (Modulua) Generoa / Forma: IRALEren materialak\n1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila Instalazioa elektrikoak eta automatismoak (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) Sistema eta zirkuitu elektrikoak (Modulua) Guztiak ikusi ... gutxiago ...


Potojorran. Bilboko Bertso Eskola 2019-08-16 12:19\nCorcaigh sa chathair / Cork hiria\nCorcaigh Eireko bigarren hiriye da, hala ta guztiz, ez da hiri handiya, ehun eta hogeita zazpi mila biztanle, Barakaldo eta Sestao baino gutxiago. Orokorrean nahiko hiri txukune eta erosoa da. Etxe gehienek laugarren pisurik ez daukie, batzuek bigarrena baino ez, eta gehien-gehienek beheko eta lehenengo solairuaz osatzen direz. Hori bai, etxerik gehienak alkarren ondoan dagoz ileretan, eta “adosauen” hiriye emoten dau.\nBertoko ibaiak “Lee” izena deko, An Laoi gaelikoz, eta erreka handiye da. Bere bokaletik paraje holango uharte nausiye egiten dau, eta bertan kokatute dago hiriye. Penitsulako Ertaroko hiriyek ez bezala eleizatik ez dago antolatua eta ez dekoz Bilbon, Gazteizen edo Durangon dagozan Goienkale, Artekale eta Barrenkale. Denboreagaz garaiko harresiyek bota eurezan eta gaur egun uharte ia osoa betetan dau, gehi albo bietan dagozan eraikin eta auzoak.\nGoizean denda asko\nez dagoz aparte\ngura dozuna bertan\nerrez paga zeinke\ngaresti ta merke\nBritish Market izenez\nazoka be dauke\nbe eros daiteke.\nGose izan ezkero\njatetxe ta antzeko\nmexikar zein txinatar\nta bertako aukera\nez dago ba eskas\nFish and Chips deitzen dana\nCorcaigh-en tabernak dagoz\nta giro epela\nbertan batuko dira\nlehoi ta gazela\ndortoka ta gamelu\nez bada bestela\ngauero egoten da


[Bideoa] Bilkura zaratatsua egin dute behin-behineko udal langileen alde : Oarsoaldeko Hitza\n[Bideoa] Bilkura zaratatsua egin dute behin-behineko udal langileen alde\nUdaleko hainbat funtzionario udaletxearen aurrean bildu dira gaur goizean, aurten iraungiko diren kideen plazak defendatzeko asmoz.\nUdaletxearen aurrean bildu dira gaur goizean.\nPasaiako Udaleko hainbat langilek gaur goizean elkarretaratze zaratatsua egin dute udal eraikinaren aurrean, euren hitzetan, “behin-behinean dauden langileen eskubideak” bermatzeko helburuz.\nJoan den hil bukaeran mozio bat aurkeztu zuen Udaleko Langile Batzordeak pleno batean, iraupen luzeko bitarteko enplegatu publikoak egonkortzeari buruz. Ordutik, eta udal gobernuak idazkiari aurkako bozka eman zionez gero, hainbatetan elkartu dira funtzionarioak aurten iraungiko diren lankideen plazak defendatzeko.


Sekretuen erronka | Esperientzia Berriak Bizi (Bizkaia) | Visit Enkarterri\nKarrantza Bizkaiko haranik zalabena da, errekorrez beteriko lekua. Hemengo gailur eta basoen artean makina bat ibilbide, ehundaka leizie eta 49 auzo zabaltzen dira. Ez da harritzekoa, beraz, naturak eta bertokoek ezin konta ahal sekretu gorde izana mendeetan zehar...\nHarana ezagutzera gonbidatu nahi zaituztegu bere sekretuak argitzen dituzuen bitartean. Hainbat logika jokoei irtenbidea aurkitu beharko diezue Karrantzan zahar, jasoko dituzuen pergaminoetako pistak jarraituz misterioa argitu arte.\nBehar duzuen dembora hartu eta naturaz gozatu, Karrantzan beste inon ez bezala azaltzen baita! Autoa eta argazki kamera duen mugikorra izatea beharrezkoa da parte hartzeko.\n❱ Iraupena: 2 eta 4 ordu bitartekoa, baina ez dago limiterik.\n❱ 8 eta 12 urte bitartekoak: 5 €.\n❱ 8 urte beherakoak: doan.\n❱ Gutxieneko taldea: 4 pertsona.


Bob Croft-en artikuluak Martech Zone |\nArtikuluak Bob Croft\nMezu elektronikoak errebotatzean eten ugari sor daitezke. Garrantzitsua da bere azkenera iristea - azkar! Lehenik eta behin, zure posta elektronikoa sarrera-ontzira eramatean sartzen diren elementu guztiak ulertzea da ... datuen garbitasuna, zure IP ospea, zure DNS konfigurazioa (SPF eta DKIM), zure edukia eta beste edozein sartzen dira. zure posta elektronikoaren berri spam gisa emanez. Hemen infografia bat eskaintzen du


Erdi Aroko grekoa - Wikipedia, entziklopedia askea.\nErdi Aroko grekoa\nErdi Aroko grekoa (grekoz: Μεσαιωνική ελληνική Mesaionikí ellinikí) hizkuntza grekoaren bilakaera historikoan hirugarren aldia deskribatzen duen termino linguistikoa da. Haren garapena 330. urtetik (Konstantinoplaren fundazioa) 1453. urtera (hiria Otomandar Inperioaren mende erori zen) izan zen, baina, hizkuntzaren aldetik, aldaketa garrantzitsuenak VIII. mendetik aurrera gertatu ziren. Ekialdeko Erromatar Inperioarekin bat egin zuenez, sarritan bizantziar grekoa deitzen zaio.\n2 Koinearen bilakaera aro helenistikotik Erdi Arora\n2.1 Lexikoaren bilakaera\n2.2 Bilakaera fonologikoa\nIV. mendean, Erromatar Inperioaren hiriburua Konstantinoplara aldatu zenean, estatuaren hizkuntza ofiziala artean latina zen, nahiz eta Inperioaren ekialdeko hizkuntza, ahozkoa nahiz literarioa, grekoa izan. Grekoa ere Elizaren eta hezkuntzaren hizkuntza zen. Grekoaren eta latinaren artean diglosia izan zen bi mende baino gehiagoan, baina bizantziar enperadoreak berehala hasi ziren grekoaren erabilera bultzatzen. Latinak, ordea, XI. mendera arte iraun zuen inskripzioetan eta txanponetako idazkietan.\nV. eta VI. mendeetan, Ekialdeko Inperioaren helenizazio progresiboa gertatu zen, eta grekoak latina ordezkatu zuen, administrazio inperialaren hizkuntza gisa. Hala ere, Bizantziar Inperioko biztanleek eurren burua erromatartzat izan zuten beti (ρωμαίκοι romaikoi), eta beren egoerari (anatoliké) Romaiké Autokratoría izena eman zioten (Ανατολική Ρωμαϊκή Αυτοκρατορία), eta, hala, Erromatar Inperioaren jarraitzaile izatea eta Mendebaldeari zegozkion lurralde-aldarrikapenen zilegitasuna azpimarratuz .\nKoinearen bilakaera aro helenistikotik Erdi AroraAldatu\nErdi Aroan, mundu grekoaren kultur gune nagusia ez zen Atenas izan, Konstantinopla baizik. Inperioko hiriburua literatura-hizkuntza atizistaren eta ahozko hizkuntzaren forma herrikoien hizkuntza-zentroa da. Praktikan, diglosia egoera bat gertatu zen: koine literarioak ezaugarri arkaikoak ditu, atizismo helenistikoaren baliokideak, eta koine herrikoia, koine grekoaren bilakaera. Mendebaldeko intelektualek latin klasikoa beren literatura-lanerako erabili zuten bezala, bizantziarrek atizismoaren elementuak zituzten arkaismoak erabiltzen hasi ziren. Paulo Silentiariok (lat. Paulus Silentiarius, grek: Παῦλος ὁ Σιλεντιάριος) Justinianoren agintaldian, Santa Sofiaren deskribapena (Έκφρασις της Αγίας Σοφίας) idatzi zuen ianboak eta hexametro homerikoak erabiliz eta hizkuntza ilun eta poetikotzat hartu zuten. Prokopio Zesareakoa eta Kritobulo historialariek Tuzidides imitatu zuten, eta Ana Komnenok, XII. mendean, estilo nabarmen atizista du.\nIV. mendera arteko eliza-idazleek koine herrikoia erabili zuten, Ebanjelioen adibideari jarraituz, baina, geroago, Elizako Guraso kapadoziarraren eraginez, Greziako erretorika-eskoletan heziak, literatura-hizkuntza erabiltzen hasi ziren, paganismo helenikoari beren armekin aurre egiteko. Denboraren poderioz, hizkuntza atizista eliz idazleen funtsezko tresna litzateke heresien aurka borrokatzeko.\nLatinaren eta grekoaren arteko denbora luzeko diglosiaren ondorioz, Erdi Aroko grekoak latinetik mailegu asko jaso zituen, eta horietako batzuk greko modernoan iraun dute.\nFonologian, koine grekoan agertu ziren zenbait berrikuntza orokortu ziren.\nAzken aldaketa 26 apirila 2022(e)an, 20:44(e)tan\nOrriaren azken aldaketa: 26 apirila 2022, 20:44.


Irunen ikusiko dugu elkar! - Real Sociedad de Futbol, SAD\nMVP azaroa eta abendua\nIrunen ikusiko dugu elkar!\nAsteazken honetan, urtarrilak 15ean arratsaldeko 18:00etan, Mendibil Iruneko Super BM Netto-n bisita bikoitza izango dugu. Bertan Willian Jose eta Alex Remiro egongo dira, hau da, azaroko zein abenduko MVP-en irabazleak. Bi jokalari hauek izan dira boto gehien jaso dituztenak gure webgunean erregistratuak dauden zaleen artean.\nMiren García de Andoin eta Miren Jaione Garbizu izan dira, boto-emaile guztien artean, sarien irabazleak. Beraz, jokalarien eskutik taldearen kamiseta jasoko dute eta baita gure babeslea den BM-ren 100 euroko txekea ere. Zale guztiak gonbidatuak zaudete asteazkenean Mendibileko Super BM Netto-n arratsalde zoragarria pasatzera.\nPartida bakoitzaren ondoren MVPa bozkatzeari ekiten zaio. Epea itxi ondoren, boto gehien eskuratu duten hiru jokalariek 3 puntu, 2 puntu eta puntu 1 lortzen dituzte, sailkapen orokorrerako. Hilaren bukaeran, kontaketa globalean, hainbat jokalariren artean puntu berdinketa gertatzen bada, futbolari bakoitzak jasotako boto kopuruak edukiko du lehentasuna.\n*Aipatutako ekitaldian, REAL SOCIEDAD DE FUTBOLek irudiak hartuko ditu, eta irudi horiek web gunean edo sare sozialetan argitaratu ahal izango dira ekitaldiaren beraren sustapenerako. Baliteke irudi batzuetan zu edo zure ardurapean dagoen adingaberen bat agertzea; beraz, irudi horiek argitaratzea nahi ez baduzu, jakinarazi iezaguzu, mesedez, pdcp@realsociedad.eus posta elektroniko helbidera idatziz, eta berehala kenduko ditugu irudi horiek. Dagokion pribatutasun-politika honako esteka honetan aurki daiteke: https://cdn.realsociedad.eus//Uploads/CntDetalles/196/7/8d0dd67c-c4eb-4333-bd76-1bf056ac714e.pdf\nAbonuaren %20aren itzulketa\neLaLiga Santander bueltan da!\n%20ko deskontua duten produktuak\nMaskara txuri urdinak\nGolak 60 segundotan!\nZertan ziren berdin 1913ko eta 1928ko finalak?\nZenbat gol sartu zituzten hiruren artean?\nGolak azken minutuan!\nProduktu berriak gure dendetan\nZenbat lagunek jarraitu zuten telebistaz?\nLeire, Gorka eta Jonekin konektatzen


Estibalitz Sarrionandiari Elkarrizketa NZ2Topa!\nhttp://www.giezentweewielers.nl/?i-need-an-dissertation-writier-my-essay Eduki guztiak CC-by-sa 4.0 lizentziapean argitaratu dira kontrakoa adierazi ezean.\n"Beste arlo batzuetan diharduen jendea ezagutzea interesgarria iruditzen zait, ez soilik unibertsitate edo ikerketa mundukoa, baita beste hainbat esparrutan aritzen den jendea ere."\npersonal essay for graduate school nursing 2015/10/22\nfollow site Estibaliz Sarrionandia Mikologian aditua da eta gaur egun irakasle lanetan dihardu Euskal Herriko Unibertsitateko Gasteizko kanpuseko Farmazia Fakultatean. UEUko Natur Zientzien Saileko sailburu ere izan zen hainbat urtez. Natur Zientzien I. Topaketan hizlaria izan zen egur hilaren inguruko moduluaneta elkarrizketa honetan lehenengo topaketan jasotako eta bigarrenean esperotakoaren inguruan hitz egin digu.\nNatur Zientzien I.Topaketan hizlari moduan izan zinen. Zer pasa zitzaizun burutik hitzaldi bat egiteko eskatu zitzaizunean?\nAlde batetik poza sentitu nuen, izan ere ideia hau –horrelako jardunaldiak egitearena– aspaldiko ideia zen Natur Zientzien Sailean, UEUn. Ideia hura gauzatuta ikustea eta bertan hizlari moduan parte-hartzea, pozgarria izan zen. Bestalde, esan beharra dut hitzaldia bera errebotez heldu zitzaidala. Ni berez ez nintzen aditua gai horretan; bai mikologia arloan zertxobait, baina horretan zehatz-mehatz ez. Orduan, zama txiki bat somatu nuen gainean eta baita ardura ere, horrelako ekitaldi batean ahalik eta ondoen egiteko.\nZein ekarpen egin zizun? Zer azpimarratuko zenuke aurreko ediziotik?\nModu pertsonalean aspaldiko ezagunak ikusteko eta nola dabiltzan jakiteko aukera eman zidan. Alde batetik, lehengo irakalseak eta aspaldiko ikasleak bertan ikustea pozgarria izan zen niretzako. Beste aldetik, Euskal Herrian bertan beste arlo batzuetan lanean dabilen jendea ezagutzea eta zertan dabiltzan ikustea interesgarria iruditu zitzaidan. Ez bakarrik unibertsitate edo ikerkuntza arloan dabiltzanak, beste esparru askotan dabilen jendea ere bai. Azken finean gizarte honetan ohitura dugu –gero eta gehiago– nor bere oskolan sartzeko, norberaren baitan, norbera bere gauzetan zentratuz, eta garrantzitsu ikusten dut beste arlo batzuetan zertan ari diren ere ikustea.\nNZ2Topa!-an parte-hartzea sustatu nahi dugu talde txikietan eztabaida-guneak eginez. Zer deritzozu?\nEgia esateko askotan jende asko dagoenean eta gai bat landu behar denean nolabaiteko lotsa sentitzen dugu batzuk eta errazago hitz egiten da, norbere ekarpenak errazago egiten dira, talde txikiagoetan. Alde horretatik interesgarriago iruditzen zait ekimena, betiere gero beste arloetan ere eztabaidatzen bada. Esan nahi dut: lau atal dira jorratuko direnak eta alde horretatik aukera egin behar da. Baina gero badago aukera atal bakoitzekoa orokorrean ere eztabaidatzeko. Alde horretatik interesgarria iruditzen zait.\nElkarrizketa NZ2Topa!-ko webgunean: www.naturzientzientopaketa.eus\nblank Mugikorra: 667498730


Ze plan astebururako? Euriari eta hotzari aurre egiteko behar duzun guztia aurkituko duzu jarraian! https://www.gaztezulo.eus/albisteak/ze-plan-astebururako-1573118843.57 https://www.gaztezulo.eus/albisteak/ze-plan-astebururako-1573118843.57/@@download/image/zeplan_home.jpg\nEuriari eta hotzari aurre egiteko behar duzun guztia aurkituko duzu jarraian!\nBilboko Dokumentalen eta Film Laburren Nazioarteko Jaialdiak – ZINEBI 61ek azaroaren 8an, arratsaldeko 20:00etan, zabalduko ditu ateak Arriaga Antzokian, Claire Simon zinegile frantses eta Wang Bing zuzendari txinatar ospetsuek, edizio honetako Ohorezko Mikeldia hartuko dutenetako bik, jasoko duten omenaldi bereziarekin.\n131 herrialdetatik etorrita aurkeztu diren 3.921 film laburretatik, 57 film aukeratu dira Sekzio Ofizialean parte hartzeko, Jaialdiko Sari Nagusia eta fikzio, animazio eta dokumental onenaren Mikeldiak lortzeko borrokan: fikzioa (18), dokumentala (22) eta animazioa (17). Lehiaketarako aukeratu diren lanen artean Estatuko 15 daude, eta horietako 7 euskal zinegileek egindakoak dira. Azaroaren 8an, Arriaga Antzokian, ZINEBI 61eko inaugurazio ekitaldiaren amaieran proiektatuko diren euskal ekoizpen lanak hauek dira:\nMateoren ama, Aitor Arregi eta José Mª Goenaga (fikzioa).\nRegina, Lander Ibarretxe (fikzioa).\nAnti, Josu Martínez (fikzioa).\nMedvedek, Ainhoa Gutiérrez (dokumentala).\nSolo son peces, Paula Iglesias eta Ana Serna (dokumentala).\nÁrtico, Jesús Mª Lazkano eta Josu Venero (dokumentala).\nXulia, Lur Olaizola (dokumentala).\nEIBAR: "ASIER ERRASTI" EIBARKO FILM LABURREN JAIALDIA\nAzaroaren 4tik 9ra bitartean egingo da "Asier Errasti" film labur jaialdiaren XX. edizioa. Edizio honetan, guztira, 171 film labur jaso dira; 158 fikziozko film laburrei dagozkie -7 euskaraz jaso dira eta 14 atzerriko hizkuntzan, eta Eibarko sari nagusia ez da eman aurten- , eta beste 13, berriz, animaziozkoak dira.\nAZPEITIA: Euskal antzerki topaketak\nAurten, Azpeitiko Udalak eta Kultur Mahaiak elkarlanean ematen dituzten Sorkuntza Beketako hiru obra estreinatuko dira Antzerki Topaketen baitan. Ostegunetan, 20:00etatik aurrera izango dira saioak dinamoan eta Erika Olaizolaren Panpina, Xanti Agirrezabalaren Satiro, Maite Aizpuruaren umm...mmu eta Esti Curielen 35 huts antzezlanak izango dira ikusgai.\nAzaroak 7: Satiro\nAzaroak 8: Babesleku arrotzak eta animalia bakartien hotsak\nAzaroak 9: Orlac-en eskuak\nAzaroak 10: Gizon zoriontsuaren alkandora\nOhi bezala, bertsogintza ardatz duten askotariko emanaldiak bilduko ditu aurtengo egitarauak ere, bertsoa publikoarengana molde ezberdinetan gerturatzeko asmoz. Oraingoan, gainera, bi estreinaldi jasoko ditu zikloak. Lehena, Gorria, Miren Amuriza bertsolariaren eta Askoa Exebarrieta dantzariaren proiektua da, bertsolaritza eta flamenkoa lotzen dituena.\nAzaroak 7, osteguna, 19:30ean.\nBIARRITZ: Euskal hitzorduak\nMalandain Ballet Biarritzek Euskal Kultur Erakundearekin batera eta Euskal Hirigune Elkargoaren sostenguaz antolaturik, 4. Euskal Hitzordu hauetan parada ezin hobeak izango dituzu euskarazko askotariko sorkuntzetan murgiltzeko.\nEuskal hitzorduak 2019 - Egitaraua (pdf)\nEUSKAL HERRIA: Zientzia Club\nUmorea, musika eta, noski, zientzia asko, horiek dira Zientzia Club formularen hiru osagaiak. Ideia 2014ko Zientzia Astean estreinatu zen, eta, gainera, hurrengo edizioetan errepikatu zen arrakasta handiarekin. Baina, zer da zehazki Zientzia Club? UPV/EHUko ikertzaileak Zientzia Clubeko arduradun eta protagonistak dira. Bakarrizketa baten, solasaldi baten, ikuskizun baten, edo horren guztiaren nahasketa perfektuaren bidez, haien ikerketez eta gaurkotasuneko gai zientifikoez hitz egingo digute. UPV/EHUn egiten den zientzia eta ikerketa-lana zabaltzeko modu entretenigarria. Asteburuan Euskal Herriko hiriburuetan!


Ate joka dugu hainbat eta hainbat atleta herrikoik joan den uda amaieratik mimoz prestatu duten Behobia - Donostia lasterketa. Euskal Herrian ospaturiko lasterketa herrikoien artean herrikoiena 53. ekitaldira iritsiko da, eta beste behingoz, eguraldi gordinari egin beharko diote aurre milaka korrikalarik. Ez da lehen aldia euria, haizea eta hotza lagun izango dituztena, lasterketa hasi bitarteko itxaronaldia are zailago eginez. Ohikoak izango dira beraz, beroki zaharrak, plastikozko pontxoak edo basura poltsez babesturiko jende irudiak.\nBehobian parte hartuko duten ordiziarrei dagokienez, 100 bat lasterkari espero dira, iazko parte hartzaile kopuruari jarraiki (95 korrikalari iritsi ziren helmugara). Guzti horien gainetik Gorka Satrustegi eta Alexander Oiarbide nabarmendu behar dira, lasterketa buru-belarri prestatu baitute eta onenen pare aritzeko aukerak dituzte. Zorte on denei!\nAsteburuko beste zenbait hitzordu\nBeste gai bati lotuz, Nora Tobarrek Espainiako Ateltismo Federazioak froga konbinatuetako 20 urtez azpiko atletentzako antolaturiko kontzentrazioan parte hartuko du Blumeko egoitzan (Madril).\nLarunbatean, Eibarren, jabalina jaurtiketako parte-hartze libreko frogak egingo dira, bai gizonezko zein emakumezkoentzako.\nIgande goizean eta Donostiako Belodromoan, aldiz, abiadura frogetan aritzen diren neska-mutilak elkartuko dira Gipuzkoako Atletismo Federazioak deituriko kontzentrazio egunean. Txindoki Grupo Jaso AT-ko 14 atleta daude bertara deituak, infantil-jubenil bitarteko mailei dagokienez.\nBestetik, datorren igandean Atapuerca herrian (Burgos), Espainian ospatzen diren kross guztien artean mailarik gorenekoa egingo da.\nBizkaian eta egun berean, Bizkaia Kopa Trail (Lekeitio) eta Urduñako Mendi Maratoia ospatuko dira.\nTxindoki AT-ko eskolarren nagusitasuna Zarauzko Krossean\nJoan den ostiralean, Barrena Jauregian bildutako guraso multzo jendetsu baten aurrean atletismo denboraldi berriari hasiera eman zitzaion. Bada aste honetan, euren seme-alabak izan dira protagonista Zarauzko Krossean. Horren erakusle, 4 lasterketetatik hirutan taldeka garaile izan direla da, eta laugarren lasterketan bigarren.\nAlebin mailan nesketan, 84 lasterkari iritsi ziren helmugara. Bertan, San Benito Ikastolako Alba Irizar eta Maren Gorrotxategi 3. eta 4. sailkatu ziren, hurrenez-hurren. Urdaneta Eskolako Leire Calvo eta Irantzu Eskisabel, berriz, 6. eta 7. postuetan. Txindoki AT taldeka lehen sailkatua izan zen.\nAlebin mailan mutiletan, 77 korrikalarik gurutzatu zuten helmuga marra. Urko Etxebeste (Lizeo) 5., Enaitz Aierbe (J.M. Barandiaran) 6., Asier Vazquez (J.M. Barandiaran) 7. eta Alex Lizarralde (Lizeo) 8. postuan helmugaratu ziren. Taldekako sailkapenean, nesketan bezalaxe mutiletan ere, Txindoki AT gailendu zen.\nInfantil nesketan, 36 atletek amaitu zuten froga. Bertan, Naroa Iturrioz (Jakintza) 4., Naia Iraola (Jakintza) 8., Daniela Holguin (Beasain BHI) 13. eta Elene Bolinaga (La Salle) 14. tokian sailkatu zirelarik. Taldeka bigarren postua erdietsi zuen Txindoki AT-k.\nAmaitzeko, infatil mutiletan 28 korrikalari izan ziren lasterketa amaitzeko gai. Horien artean, Markel Galparsoro (Beasain BHI) 4., Aimar Aierbe (Beasain BHI) 5., Urtzi Altuna (Beasain BHI) 7. eta Aratz Elasa (San Benito) 16. Honenbestez, Txindoki AT-k erdietsi zuen taldekako sailkapena.


ikasbil.eus: Dokuteka: Kontseilari ordezkari berria du Amazonek\nAmazon hobeto ezagutu nahi baduzu entzun audio-pasarte hau.\nAudioa osorik entzun hemen.\nJeff Bezos ahalguztidunak Amazoneko CEO izateari utziko dio. Norbaitek zerbait izateari utzi, alegia, den hori ez dela izango jada. Jeff Bezos ez da CEO izango. Era berean: Mikelek irakasle izateari utziko dio; Edurnek su-hiltzaile izateari utziko dio…\nAndy Jassy ezezagunaren bizkar utziko du ardura nagusia. Norbaiten bizkar utzi zerbait, norbaiti pasa ardura, zeregina…\nBere beste negozioetan jarriko ditu orain indarrak. Zertan edo nonbait jarri indarrak, zerbaiten jarri arreta nagusia.\nHiru erabaki on hartzearekin nahiko duela. Zerekin izan nahiko: aditza + t(z)earekin. Era berean: Bezosek agintzearekin nahiko du, aberastearekin nahiko du, dirua pilatzearekin nahiko du…\nFakturazioari dagokionez. Zeri edo nori dagokionez edo zer kontuan hartuta. Egokitu aditza da dagokionez: eta konjugatu egin daiteke: niri dagokidanez, hari dagokionez, zuri dagokizunez, haiei dagokienez…\nEz alferrik: Ezezko esaldia baiezko bihur daiteke “Izan ere” jarrita “Ez alferrik” horren ordez, eta esanahia ez da aldatzen.\nBotiken sektorean ere muturra sartu du. Muturra sartu du, alegia, botiken sektorean ere hasi dela, eman dituela lehen urratsak.\nDendaz jositako kaleak. Josi aditzak adiera bat baino gehiago du, kasu honetan “bete” esan nahi du.\nBorroka sindikalak ere hasi dira bere baitan. Norbaiten edo zerbaiten baitan zerbait hasi, norbaiten edo zerbaiten barruan zerbait hasi. Alegia, Amazonen barruan edo barrenean borroka sindikala hasi dela.\nEsataria. Eta solasaldira batu zaigu Pilar Goya, egun on.\nPilar Goya kazetaria. Egun on.\nEsataria. Jeff Bezos ahalguztidunak Amazoneko CEO (Chief executive officer/Kontseilari ordezkaria) izateari utziko dio gaurtik aurrera. Munduko denda digitalik handiena, Interneteko erraldoia sortu eta 27 urtera Andy Jassy ezezagunaren bizkar utziko du ardura nagusia. Baina alde egin aurretik bere legatua ondo finkatuta utzi du. Bezosen agurra aitzakia gisa hartuta Amazon zer den eta horrek zer suposatu (ekarri) duen sakondu nahi dugu gaur.\nPilar Goya. Hori da. Amazon utzi eta bere beste negozioetan jarriko ditu orain indarrak aurrerantzean Jeff Bezosek, Blue Origin espaziorako enpresan edota The Washington Post egunkarian, biak ala biak orain gutxira arte munduko gizonik aberatsena izandakoarenak baitira. Eta akaso hitzaldiak ematen ere jarraituko du etorkizuneko munduaren guru gisa edo.\nGoi-exekutibo batek egunean hiru erabaki on hartzearekin nahiko duela kontatuz esate batera, oraintxe entzun diogun modura.\nAmazonek lortutako irabaziei begiratuz gero, eta hori bada neurgailua, ezin ukatu berak bai arrakasta lortu duela.\nEsataria. Urtarriletik martxora 100 mila milioitik gora dolar irabazi ditu Amazonek, iazko epe berean baino % 44 gehiago, eta zenbait adituk uste du urtea amaitzerako 500 mila milioi dolarreko langa gainditu dezakeela fakturazioari dagokionez, guztia noski, pandemiak lagunduta. Lehendik bazetorren kontsumo-ohituren aldaketak du erru handia, baina baita telelanak ere. Ez alferrik enpresek, erakundeek eta gobernuek behar duten teknologia-azpiegitura eta zerbitzuen hornitzaile nagusienetakoa ere bilakatu da Amazon Interneteko hodeian. Amazonek aspaldi utzi zion Internet bidezko liburu-denda soil bat izateari eta gaur egun denetarik saltzen du, bere leloak dioen bezala, Atik hasita Zraino. Internet bidez edukiak zabaltzen ditu, aisialdiaren arloko eta publizitate digitaleko erraldoietako bat ere bihurtu da, eta elikadura eta botiken sektoreetan ere muturra sartu du. Oraintxe bere azken apustuak Amazon Fresh izena du: supermerkatu birtual bat da.\nJeff Bezosen inperioak, ordea, kezka bat baino gehiago ernarazi du. Dendaz jositako kaleak heriotzera kondenatzen ari dela diote askok, bere produktuak plataformaren bitartez iragarri eta saltzen dituzten konpainiak ito egiten dituela, eta borroka sindikalak ere hasi dira bere baitan Amazoneko langileen baldintzak oso kaskarrak direlako. Hau guztia nahikoa ez, eta Amazonek [Amazon] bezalako enpresa digital handiek zergak ez ordaintzeko garatutako estrategiak ere auzitan daude. Eta mesfidantza sorrarazi du baita ere CIArekin duen elkarlanak, datu-baseak partekatzen dituelako. Amazon eta antzekoen botere neurrigabeari ataka jartzeko ahaleginetan dabiltza orain gobernuak, baina argi dagoena da, gelditzeko etorri direla.\nOnline erosketak ugaritu egin dira\nInternet bidez erosi eta erosi\nDenda txikiak ala frankiziak nahiago?


LAB Sindikatua Delegatuen Batzarra Ainhoa Etxaide: “Los cambios que necesitamos solo se darán si somos capaces...\nLABek urteko Delegatuen Batzarra burutu du gaur Donostiako Atano III.ean sindikatuaren urte honetarako erronka eta borrokak aurkezteko.\nGarbiñe Aranburu, LABeko ekintza sindikaleko buruaren interbentzioa\nBatzarrari hasiera 2011n lan istripuan hildako langileak gogora ekarriz (80tik gora) eta prekarietatea salatuz eman zaio. Jarraian Garbiñe Aranburu, LABeko ekintza sindikaleko arduradunak, besteak beste, Madrilen COE, CCOO eta UGTren artean adostutako aurreakordioak dakartzan eskubide urraketak salatu ditu.\nEuskal Presoak ere presente egon dira aurtengo Batzarrean, Amaia Esnalek, Egin dezagun bidea ekimenaren izenean, presoen eskubideak errespetatuak izan daitezen langileok eta gure borrokak duen indarra azpimarratu du.\nBatzarrari Ainhoa Etxaide, LABeko idazkari nagusiak eman dio amaiera. Bere interbentzioan beharrezko ditugun aldaketa politiko eta ekonomikoak prozesu baten emaitza izango direla aipatu du eta horretarako beharrezkoa dela lan amankomun bat egitea, akordioak lortzea eta aliantzak egitea. Aliantzak eremu bakoitzean eta aliantzak eremu politiko, sindikal eta sozialean.\nBatzarraren ostean LABeko Delegatuak manifestazioa egin dute Donostiko kaleetan zehar "Burujabetza politiko eta ekonomikoa Euskal Herriak etorkizuna izan dezan" lemapean.


aurki.com > Jarioa > Herriak > Goierriko HitzaGaintza â Goierriko Hitza\nBehobia-Donostia lasterketan Lazkaon bizi den Maite Arraizak lehenengo emakumezko gipuzkoarraren txapela jantzi du. Lehenengo goierritarra Aritz Egea izan daBehobia eta Donostiako Boulevardaren arteko 20 kilometroak korrikalariz eta ikuslez bete ziren ... 2018/12/05 - 02:01:04\nGoierriko Mendizale Beteranook 6. eta azken etapa osatu dugu Lizarrustitik Gaintzara. Aralar mendizerraren ertz eder batean ibili gara. Berezia izan da, erronka bat ... 2018/10/30 - 09:09:02\nNafarroa hegoaldeko baratzeetako produktuen bidez, zonalde horretako euskalgintza indartzeko asmoz sortu zen Errigora. Dagoeneko bost urteko ibilbidea egin du, eta epe horretan saldutako saskiei esker, 800.000 euro bideratu dituzte euskararen inguruko hainbat proiektutara. Aurten, Euskaraldia bultzatzeko ahalegin berezia egin nahi dute. Atzo aurkeztu zuten Errigoraren kanpaina berria, Nafarroako Parlamentuan egindako ekitaldian. Kanpaina bihar hasiko da, eta azaroaren 14ra [ ] 2018/10/30 - 08:04:02\nGaintzarrak San Migel festak ospatzen ari dira. Antza, ondoegi ospatu dituzte bart gauen, ezin izan baitute Hernaniarren aurkako desafioa irabazi. Trontzan, txingekin, korrika, lokotxetan, sagar bilketan, gizon proban, zaku lasterketan eta sokatiran ibili dira. Indartsu hasi dira gaintzarrak, lehen bi puntuak poltsikoratu baitituzte. Halere, amaieran, hernaniarrak hobeak izan dira. Atzo hasi zituzten festak Gaintzan Zapotxinen [ ] 2018/10/02 - 05:41:04\nIban Eskisabelek errekorra egin du Gaintzako txirrindularitza proban: 11 minutu eta 27 segundo behar izan ditu aldapa igotzeko. Iaz ere garaipena lortzeaz gain errekorra ezarri zuen Eskisabelek: aurten, iazkoa hobetu du. Lasterketa bizia izan da: 12:00etan abiatu dira txirrindulariak Gaintzara, eta hamaika minuturen buruan iritsi da lehena. Emakumezkoetan helmuga zeharkatu duen lehenengoa Maider Llorente lazkaotarra [ ] 2018/10/02 - 05:41:04\nÂ«Ametsa? Diferentzia markatzen duten bi oilagor-zakurrekin ehiza egiteaÂ»\nArgiketaria edo elektrizista da Mikel Garmendia (Gaintza, 1969). Eraikuntzetako instalazioetan lan egiten du batez ere. Gaintzar asko bezala hamabost egun barru ospatuko ... 2018/09/21 - 01:57:05\nGAINTZA // Ekainaren 28ko batzarrean onartu ondoren, Gaintzako Udal Liburutegiaren funtzionamendu araudia behin betiko onartutzat jo du udalak. Udaletxe berriko 3. solairuan dago, eta areto berean hiru zerbitzu daude: ordenagailuak (KZgunea), bibliotek... 2018/07/10 - 10:21:04\nâGaur ni, bihar zuâ berrituta\nGaintzako hilerria berritu du udalak. Margotu eta hobiak konpondu dituzte. Aurtengo egitasmo nagusietako bat da. 235.000 euroko aurrekontua du herriakGaintzako Udalak 235.277 euroko aurrekontua dauka, 2018. urteari aurre egiteko. Udalbatzak martxoaren ... 2018/07/10 - 10:21:04


Beira — Debabarrena eskualdeko mankomunitatea\nGaiaren araberako bilketa hau etxean eta ostalaritzako establezimenduetan sortutako beirazko ontziak berreskuratzeko da. Berreskuratzen den beira planta batera eramaten da, sailkatzeko eta gerora ontzi berriak egiteko.\nBilketa hau iglu forma daukaten edukiontzi berdeen bidez egiten da.\nBeirazko botilak: zukuak, freskagarriak, muztioak, ardoak, likoreak eta abar\nBeirazko flaskoak eta poteak: edari eta jakienak, nahiz lurrin eta kosmetikoenak\nOntzia ez den beirazko edo kistalezko edozein gauza (ispiluak, bonbillak, fluoreszenteak, kristalak, kristalezko platerak, pitxerrak, beira laua, leihoak, autoen leihoak…)\nZeramika, portzelana, adreiluak eta harriak\nHutsik eta uretan pasatuta\nEstalki, kortxo, tapoi edo antzekorik gabe\nEz utzi plastikozko poltsarik\nEz utzi ezer edukiontzitik kanpo. Edukiontzia beteta badago, eraman beirazko ontziak hurrengo edukiontzi berdera. Ez utzi kalean\nLehengaien aurrezpena: beira fabrikatzeko harea, kareharria eta sodio karbonatoa erabiltzen da. 1.240 kg lehengai erabiltzen dira tona bat beira egiteko. 3.000 botila birziklatuz gero tona 1 lehengai aurrezten da\nLehengai horiek ateratzeak ingurumenean duen eragina murrizten da\nBeira birziklatua fabrikatzeko ez da hain tenperatura altua behar; birziklatu gabeko beiraren aldean energiaren %75 aurrezten da. Birziklatzen diren 3.000 botila bakoitzeko, 130 kg fuel aurrezten da (urtzeko tenperatura txikiagoa behar delako)\nBotila bat birziklatzean aurrezten den energiak 100 watteko bonbilla bat 4 orduz mantentzen du piztuta\nHondakindegiak urritzen dira: birziklatutako 3.000 botila 1.000 kg zabor gutxiago dira\nAirearen kutsadura %20 murrizten da, erregai gutxiago erretzen delako\nUr kontsumoa %50 bitarte murriztu ahal da\nBeirazko botila bat hondakindegian 1.000 urtez egongo da aldatu gabe


Etxetresna elektriko txikien industriak %2 murriztu zuen fakturazioa 2009an | Consumer\nEtxetresna elektriko txikien industriak %2 murriztu zuen fakturazioa 2009an\nSektoreak %10eko gorakada aurreikusten du aurten\nEtxetresna elektriko txikien industriak %2 murriztu zuen fakturazioa 2009an, 720 milioi euroraino, nahiz eta kalkulatzen duen %10eko gorakada izango duela urte horretan, atzo urteko batzarra egin zuen Etxetresna Elektriko Txikien Fabrikatzaileen Espainiako Elkarteak (FAPE) egindako aurreikuspenen arabera.\nSektorearen aurreko ekitaldiko fakturaziotik, 550 milioi euro merkatu nazionalari zegozkion, hau da, %5eko beherakada, eta gainerakoa esportazioei zor zitzaien. Barne-merkatuan gehien saltzen diren etxetresna txikiak hauek dira: express kafe-makinak (bi digituko hazkundearekin), lurrun-xaflak, irabiagailuak, bizarra kentzeko eta depilatzeko aparatuak eta osasun- eta edertasun-aparatuak. Nazioarteko merkatuek %7 inguruko igoera izan zuten aurreko urtearekiko, eta, helmuga nagusi gisa, Europar Batasuna (EB) nabarmendu zen, kanpora egindako salmenten %75 xurgatu baitzuen.\nEgungo ingurune ekonomikoa kontuan hartuz gero, 2009ko emaitzak “nahiko onak” dira, patronalaren arabera. FAPEk nabarmendu zuen kontsumitzaileak markako eta gama altuko produktuen alde egin duela, eta, hala, “prestazio handiagoko eta prezio ertain handiagoko gailuekiko lehentasuna” duela ikusi zen. Uneko ekitaldirako aurreikuspenei dagokienez, FAPEk “hazkunde nabarmena” iragarri zuen, %10ekoa, urteko lehen hiruhilekoan “joera nabarmena” izan baitzuen, “sektoreak produktuan eta marketinean egiten dituen berrikuntzek eta inbertsioek merkatua suspertzearen ondorioz”.\nIndustriak “arduraz” aztertu zuen urteko batzarrean araudia bete ez dezaketen gailuen salmenta, “baita saldu osteko zerbitzurik eta bermerik gabe ere”. “Sektorearen egoerari kalte egin diezaiokeen lehia desleiala dira”, adierazi zuen patronalak, eta zehaztu zuen produktu horiek erkidegotik kanpoko inportaziokoak izaten direla, eta gehienak Ekialde Urrunetik datozela. FAPEk adierazi duenez, “produktuen txekeoak egingo ditu merkatuan, Estatuko nahiz Europako legedia betetzen ez duten aparatuak detektatzeko, Administrazioari informazioa eman diezaion, dagozkion neurriak har ditzan”.\netxetresna elektriko fakturazio industria pequeño-eu


Covid-19 koronabirusa: Positiboak Nafarroan, 2021eko uztailak 11\nNafarroako Ospitalea. Artxiboko argazkia: EFE\nAzken orduotan igo egin dira, berriro, covid-19 kasuak Nafarroan: 335 kasu atzeman dituzte, bezperan baino 31 gehiago, Foru Gobernuak igande honetan emandako datuen arabera.\nOsasun Sailak 2.062 proba egin zituen atzo PCR eta antigeno testen artean, eta horietatik % 16,2k positibo eman zuten.\nGauzak honela, hirugarren egunez jarraian gora egin dute Nafarroan atzemandako kasuek eta positibotasun-tasa % 16,2koa da. Saloura (Tarragona) egindako ikasketa-bidaien osteko agerraldiaren ondoren, bazirudien beheranzko joera zegoela, baina azken datuek kontrakoa erakusten dute, grafiko honetan ikusten denez:\nZonaldeka, Uharten atzeman dituzte kasu berri gehien: 19. Ondoren, Lesakan eta Iruñeko Zabalgunean (17), Lizarran (15) eta Iruñeko Arrotxapea auzoan (13).\nOspitaleetako egoerari dagokionez, atzo 3 pertsona ospitaleratu zituzten Nafarroan, horietako bat ZIUn. Une honetan 30 pertsona daude ospitaleratuta covid-19agatik, horietako 12 ZIUn. Gutxinaka-gutxinaka baina goraka doa ospitaleratu kopurua: aurreko larunbatean 22 pertsona zeuden covidagatik ospitaleratuta, 7 ZIUn.\nPandemia hasi zenetik, 66.974 koronabirus kasu izan dira Nafarroan eta 1.193 heriotza baieztatu dituzte.\nTxertaketa-kanpainari dagokionez, Gobernuak adierazi du guztira 679.111 txerto jarri dituztela, horietatik 6.450 atzo, eta dagoeneko 301.123 pertsonak duela pauta osoa.


naiz: agenda - ‘Ghero’: azken euskalduna\nEuskaltzaindiak eta Tartean teatroak ekoiztutako lana Euskal Herritik biran arituko da. ‘Ghero’ antzezlanaren protagonista nagusia euskara da. Lan honetan hizkuntza honen iraupenaren misterioarekiko harridura eta miresmena erakusten da. Patxo Telleriak idatzi du dramaturgia eta zuzendaritza Jokin Oregiren eskuetan dago. Oholtza gainean Mikel Martinez, Patxo Telleria, Olatz Ganboa, Mikel Losada eta Ane Pikaza aktoreak arituko dira.\nIkuskizunean dozena bat hizkuntza desberdin erabiltzen dira. euskara, jakina, baina baita ingelesera, frantsesera, gaztelera, txinoa, katalana edo gailegoa ere. Hildako hizkuntzak ere erabiltzen dira: latina, miq-mack-era (Ternuako aborigeneen hizkuntza), iberoa, protoeuskera… Eta oraindik existitzen ez duen hizkuntza bat, ‘Hizkuntza Globala’, fikzio honetan, 3000. urtean, gizateria osoak egiten duen hizkuntza.\nAzaroaren 20an eta 21ean Bilboko Arriaga antzokian.\nAzaroaren 22an Santurtziko Serantes aretoan.\nAzaroaren 28an Iruñeako Gaiarre antzokian.\nAbenduaren 1ean, Sopelako Kurtzio kultur etxean.\nAbenduaren 14an Oñatiko Santa Ana kultur etxean.\nAbenduaren 16an Errenteriako Niessen aretoan.\nAbenduaren 21ean Elgoibarko Herriko Antzokia.\nUrtarrilaren 13an Arrasateko Amaia antzokian.\nUrtarrilaren 18an Barakaldo antzokian.\nUrtarrilaren 26an Berrizko kultur etxean.\nOtsailaren 1ean Andoaingo Bastero antzokian.\nOtsailaren 2an Mungiako Olalde aretoan.\nOtsailaren 20an Gasteizko Principal antzokian.\nOtsailaren 23an Bergarako Seminarixoan.\nOtsailaren 24an Villabonako Gure antzokian.\nMartxoaren 12an Eibarko Coliseo antzokian.\nMartxoaren 14an Hernaniko Biteri aretoan.\nMartxoaren 30ean Areetako musika dskolan.\nApirilaren 12an Tolosako Leidor aretoan.


Argaltasunaren bilaketa, gazteen nutrizio arloko lehen arazoa, azterlan baten arabera | Consumer\nArgaltasunaren bilaketa, gazteen nutrizio arloko lehen arazoa, azterlan baten arabera\nBatez besteko garaiera 16 zentimetro handitu da, azken 50 urteetan elikadura-ohiturak hobetu direlako.\nNerabeen artean muturreko argaltasuna bilatzea da arazo nutrizionalen lehen arrazoia populazio-segmentu horretan. Hala erakusten du azterlan batek, eta horrek nabarmentzen du batez besteko garaiera 16 zentimetro handitu dela azken 50 urteetan elikadura-ohiturak hobetzeari esker.\nNerabezaroa eta gaztaroa dira bizitzako bi etapa nagusiak. Zentzu horretan, «hezkuntza-kanpainak oraindik eraginkorrak izan daitezke elikadura-ohitura osasungarriak lortzeko», berriki aurkeztutako azterlan batek erakusten duenez: «Elikadura nerabezaroan eta gaztaroan».\nAna María Requejo, Unibertsitate Konplutenseko Nutrizioko katedraduna, eta Rosa Ortega, ikastetxe bereko Nutrizio Saileko titularra, nabarmendu dute nerabezaroko arazo nagusia gorputza gurtzea dela; izan ere, nerabeen artean, batez ere gazteen artean, muturreko argaltasuna bilatzen da, eta mutilen artean muskulu-masa handitzeko nahia. Hala ere, zuzena litzateke «energia- eta elikagaigintza-ekarpena handitzea, eskeleto-masa eta gorputz-masa azkar handitzeko». Beste alde batetik, nerabeak egoera berriekin egin behar du topo, nutrizio-egoera alda baitezake (alkohola eta tabakoa, adibidez), eta, gainera, fruta eta barazki gutxiago hartzen ditu, eta, aldi berean, elikadura-gabezia ugari eragiten ditu. Era berean, aldaketa psikologikoak ere garrantzitsuak dira, garapen emozional azkarra eragiten baitute.\n“Zabor-janari” dagokionez, Requejo irakasleak adierazi du ez dela egokia termino hori erabiltzea, elikagai bat ere ez baita ona edo txarra. Hala, elikagai horien kontsumoa areagotu egin dela esan arren, kaloria maila handia eta gantz proportzio handia duten arren, «ez da kezkatzeko modukoa izan behar, neurrian kontsumitzen bada».\nHidratazioa da, askotan, gazteenak ahaztu egiten dituen beste kontu bat; batez ere, kontuan hartzen badugu kirol-jarduerak areagotu egiten duela gorputzeko tenperatura. Jarduera fisikoaren bost minutuko gradu bat igotzen dela kalkulatzen da. Deshidratazioa prebenitzeko, maiz edan behar da. Hala ere, azterketak erakusten du gazteek, oro har, gutxi edaten dutela. Likidoak garaiz berritzen ez badira, bihotz-maiztasuna eta gorputzaren tenperatura handitu egiten dira, eta buruko gaitasunari eragin diezaioke.\nTestuak ugalketari ere heltzen dio, adin horretan aztertzen hasten den gaitasunari, eta haren eragina ezin da saihestu: Espezialistaren esanean, “garrantzitsua da etorkizuneko gurasoek elikadura egokia izatea fetuaren elikadura-gabeziak saihesteko”.\nargaltasun juventud-eu nutrición-eu


Neferneferura - Wikipedia, entziklopedia askea.\nNeferneferura (Raren ederrena), Akenaton faraoiak eta bere Errege Emazte Handia zen Nefertitik izandako sei alabetatik bosgarrena izan zen. Bere ahizpa nagusien kasuan ez bezala, bere izenak ez du Aton jainkoaren aipamen txikienik ere egiten, baizik eta Ra jainkoarena, Akenaton faraoiak hedatu nahi izan zuen Aton jainkoarena gurtzan gira bat bezala ikusi nahi izan dena.\nTell al-Amarna, ?\nLau ahizpa nagusi zituen, Meketaton, Meritaton, Ankesenamon eta Neferneferuaton-Tasherit, gaita ahizpa txiki bat ere, Setepenra izenekoa.\nBeranduen ere, bere aitaren erregealdiko 10. urtean jaio zen, baina ez da noiz hil zen ezagutzen. Egia esan, apenas ezagutzen da ezer errege printzesei buruz, eta, itxuraz, euren aita hil ondoren bizirik jarraitu zuen bakarrak alaba nagusia zen Meritaton eta hirugarrena zen Ankesenamon izan ziren. Hala ere, harritzekoa da Akenatonen erregealdiko 14. eta 17. urte bitartean faraoiaren sei alaban erabat desagertu izana, guztiak oraindik oso adin txikikoak, izurriteren bat edo konspirazio krudelen baten ondorio izan zitekeela pentsarazi duena.\nNeferneferuraren izena Tutankamon faraoiaren hilobia agertzen da, baina ez da ezagutzen printzesa honek garai horretaraino bizirik iraun zuen ala familiako oroitzapen bat baina ez zen. Uste denez, hil zen garaian Tell al-Amarnako nekropolian berarentzako soilik izango zen hilobi bat zulatzen hasi ziren. Data, beste behin ere, ezagutzeke dago.\nAzken aldaketa 31 martxoa 2018(e)an, 11:28(e)tan\nOrriaren azken aldaketa: 31 martxoa 2018, 11:28.


«Emozioa baimentzeak laguntzen du bere bidea egin dezan, eta beste emozio-egoera batera joaten» - Hernani - Kronika.eus\n«Emozioa baimentzeak laguntzen du bere bidea egin dezan, eta beste emozio-egoera batera joaten»\nKronika - Erredakzioa 2020-04-08 00:00\nNerea Mendizabal hezitzaileak, hitzaldia eskainiko du gaur 18:30etan.\nNerea Mendizabal hezitzaileak 18:30etako hitzaldian azalduko du konfinamenduak haurrei nola eragiten dien. Galderak egin ahal izango zaizkio. Jarraitzeko: https://www.youtube.com/watch?v=M7-iIM1o7AQ\nKonfinamendurako neurriak hartzean, animaliak bai, baina askok salatu dute haurrak ez direla kontuan hartu.\nAtentzioa eman zigun neurriak; zakurrak bai, eta haurrei aipamenik ez. Elikatzea beharrezkoa zaigu gizakiei. Hori bermatzeko arrisku batzuk hartzen ari gara enkarguetara ateratzean. Eta haurrek, garapenerako, badituzte beste behar batzuk, aintzat hartzea gustatuko litzaizkidakeenak: mugimendu askea, aire librea...\nModurik badago behar horiek asetzeko, osasun publikoa arriskuan jarri gabe?\nAsko aztertu gabe, badakit beste herrialde batzuetan egin dela. Boteprontoan etortzen zait bakoitzaren bizitokitik gertu gutxieneko irteerak antolatzea, distantziak zainduz, kontaktua saihestuz, erosketak egitera joatean egiten dugun bezala. Edo komunitarioak diren espazioetan antolatzea. Ikusi dugu toki horietara atera eta norbaitek salatzea. Bestalde, txunditu nau egun hauetan atera den sormenak. Horrek ere, irtenbideak topatzen lagundu dezake.\nBaina, azkenean, etxean egon behar. Zein eragin dauka ume eta familiengan?\nZaila egiten zait orokorrean hitz egitea. Horrelako estres egoera bati aurre egiteko norberak eduki ditzakeen jarrerak oso desberdinak dira. Baldintzak ere bai:batzuk metro karratu gutxitan egon behar dute, heldu batekin, eta hau, beharbada, etxetik lanean ari dela. Beste batzuk terraza dute, helduak eskuragarri... Familia batetik bestera alde handia dago. Gainera, desbedina da haurren adinaren arabera ere. Batzuetzat erraza da etxean egotea, eta beste batzuentzat, kanpoan ibiltzera ohituta daudenentzat, ez- Zaila da eragina zein den zehaztea.\nHain zuzen, badira alderdi positiboa ikusi dutenak: etxean goxo familian egoteko aukera.\nBat egiten dut horrekin, guztiz. Askori erritmoa jaisteko balio izan die, hausnartzeko, sormena pizteko, familiako konexioak pizteko, etxean eta gure barneko etxean egoteko, hartu nahi dugun bidea zein den argitzeko, egunerokotasunean egin ezin genituenak egiteko... Uste dut hain bistakoa dena kentzen zaigunean baloratzen dugula kendutako hori. Gauza hauetaz konturatzea betegarria da batzuentzat. Bere ekarpena egiten du, nahiz eta denoi gustatu askatasunean bizitzea.\nAldiz, badira baliabide eskasak dituzten familiak, tratu txarrak bizi dituztenak... Zein eragin izan dezake hauengan? Jarraipenik egiten al zaie?\nPentsatzen dut lehendik jarraipena egiten zitzaien familiekin jarraitzen dela. Prebentzio mailan aritzen naiz ni, eta eskolako guraso horiekin jarraitzen dut bide horretan. Baina ez dira egoera larrian daudenak. Iruditzen zait laguntza behar duenak eskatu egin beharko duela, ez baita orain kanpotik iritsiko. Familia desberdinetan desesperazio, gatazka, haserre eta urrutiratze egoerak izango dira, eta etorkizunean eragina izango du. Honekin zer egin erabakitzeak markatuko du ondorena. Familia eta bikote harremanetan ere izango du eragina. Esango nuke, orokorrean, gatazka eta banaketa horiek txarra bailiran hartzen ditugula, baina esan nahi nuke deserosotasun hauek, muturreko egoerak bizitzera bultzatzen gaituztenak, ez direla txarrak. Eraman gaitzake gure bizitza eta harremanekin zein bide hartu nahi dugun erabakitzera. Askotan, muturreko egoera hauek bizi arte ez gara martxan jartzen. Ez da erosoa, baina lagundu dezake hobetzeko bide bat hartzen. Itxaropen horrek lagundu dezake.\nZein jarrera hartu daitezke etxean?\nKexaka aritu nahiteke, neurriak hartu dituztenak kritikatzen edo falta zaidan horretan arreta jartzen. Edo beste jarrera bat da begiratzea zein ikasgai atera nahi dugun. Kanpotik datorren erabaki honek gelditzera eraman gaitu, eta horri esker, sormena etorri da. Bizitzen ari garen egoera honetara egokitzen laguntzen ari zaigu hori, bizi duguna jasangarriago egiten, eta etorkizunean etorriko den egoerara egokitzeko malgutasuna izaten ere laguntzen ari zaigu. Esango nuke, orokorrean, haurrak uste genuena baino hobeto ari direla moldatzen. Desberdintasunak badira. Adinaren arabera ere, batzuei oso zaila egiten zaie ulertzea. Baina helduen segurtasuna sentitzea ezinbestekoa duten garai hauetan, interesgarria da, baita ere, gurasoak nola prestatu gaitezen koktel emozional honen aurrean, gu ere hor harrapatuta baikaude.\nZer egin daiteke estres egoera horien aurrean?\nEgoera azaldu daiteke, umeen adinera eta ulermen gaitasunera egokituta. Eta gero, bai helduek eta bai haurrek sentitzen ditugun antsietate edo frustrazioak, desatseginak egiten zaizkigun sentsazioak dauzkagunean, ohitura dugu emozio horiek ezabatzeko, eta antsietateak, urduritasunak, haserreak, funtzio bat betetzen dute. Iruditzen zait hau baimendu eta entzuteak, zeharkatzeak lagunduko lukeela. Batzuek hasieran sentitu dute, beste batzuk orain. Berdin du noiz gertatzen den. Gertatzen denean, emozio hauek baimendu, entzun eta zeharkatzea da bide bat. Tapoia jartzen badiegu, barruan geratzen dira, eta kanporatzen baditugu, laguntzen du emozioak bere bidea egin dezan, eta beste emozio-egoera batera joaten. Onartu eta deskargarako moduak bilatu ditzakegu: mugimenduak, saltoak, kolpeak, edo marrazkiak, plastilina lantzea, dantza... Egunerokotasunean sartu ditzakegun moduak. Bakoitzak bila ditzala motibagarriak zaizkiok ekintzak: meditazioa, ariketa, musika, sukaldean aritzea...\nEskolako lan gehiegi ere badituztela kexatu dira zenbait.\nDenoi etorri zaigu egoera gainera. Irakasleak ere ahaleginean ari dira. Lan gutxiegi bidaliz gero, haurrak atzeratuta geratuko direla, eta bestela, gehiegi dela. Gainera, teknologia berrietara egokitu beharra. Hau guztia familietara dijoa, eta gurasoak, tokatu dena bizitzeaz gain, irakasle bihurtu gara. Eta batzuk, seme-alaba batena baino gehaigorena. Estres haundia sortzen du. Esango nuke urakan honen erdian, biziraupenerako garaia dela, eta horrelakoetan, lehentasunak jartzea interesgarria dela denok salbu egoteko, baita emozionalki ere. Lehentasun horietan sartzen da onartzea garai honek ekonomikoki eta osasunean eragina izango duela, eta baita akademikoki ere. Orain oporrak datoz. Eskolarako lagungarri izan daitekeen zerbait egiteko modua bilatuz gero, motibagarria, ondo. Baina ez bada horrela, utzi. Izan ere, guraso eta seme-alaben arteko harremanean eragina dauka, eta lehentasuna emango nioke horri, garapen akademikoaren aurretik.\nItxialdia luza eta luza ari da, ordea. Nola egokitu gaitezke?\nHelburua bada hau ahalik eta azkarren pasatzea, zain egongo naiz, eta bukaezina bihurtu daiteke. Beste modu bat izan daiteke egoera esperimentatzea, bizitzen ari garen honetara ireki eta egokitzea. Atera ditzakedan ikasgaiei ahalik eta zuku gehien ateratzea. Uste dut segurtasuna edukitzen ikasi dugula dena kontrolpean edukita, eta badirudi bizitza etorri zaigula esanez ezetz. Iraganean edo etorkizunari begira jarraituz gero, oraina ez dugu biziko.\nNoizbait bukatuko da, hala ere! Zein ondorio utzi ditzake haur eta familiengan?\nEz naiz hausartzen esatera. Amakomunean daukaguna da etxetik atera gabe gaudela, baina egonaldia nola daramagun desberdina da. Egoera bizitzeko daukagun moduak markatuko ditu ondorioak. Denontzako galdera izan daiteke: gertatzen ari zaidanarekin, zer ari naiz ikasten? Konbentzituta nago gelditzeak eta bakoitza gure haitzuloan sartzeak indartuta ateraraziko gaituela, eta ez bada horrela, izango dira horretarako aukera gehiago, bizitzak jarriko dizkigunak.


Loira Garaia - Wikipedia, entziklopedia askea.\n(«Haute-Loire» orritik birbideratua)\n45° N, 4° E / 45°N,4°E / 45; 4Koordenatuak: 45° N, 4° E / 45°N,4°E / 45; 4\nLoira Garaia (frantsesez eta ofizialki Haute-Loire; okzitanieraz Lèger Naut) Auvernia-Rodano-Alpeak eskualdeko departamendua da (43), Loira ibaiak zeharkatua, Frantziako erdi-hegoaldean.\nPrefektura Le Puy-en-Velay hirian dago. Suprefetura hiriak Brioude eta Yssingeaux dira.\nMugakide ditu Loira, Ardèche, Lozère, Cantal eta Puy-de-Dôme departamenduak.\nAllier eta Loira ibaiek igarotzen dute. Margeride goi-ordokiak mugatzen du mendebaletik eta Vivaraisekoak ekialdetik. Departamenduaren erdialdean Deves mendiak daude, sumendi jatorrikoak. Haute-Loireko eremurik garaiena Loira ibaiaren sortaldean dago (Mezenc eta Megal-eko mendialdeak).\nEkonomia jarduera nagusia nekazaritzan (barazkiak, fruitu arbolak) oinarritua bada ere, industria ere hazi da 1980az geroztik bereziki (metalurgia arina, makina-lanabesa, zapatagintza).\n↑ 139. araua. Euskaltzaindia Noiz kontsultatua: 2010-9-21.\nHaute-Loire departamenduko udalerrien zerrenda\nBNF: 118642771 (data)\nOrriaren azken aldaketa: 5 urria 2020, 19:12.


abuztua 2020 - Otamotz : Otamotz\nEz da positibo berririk atzeman Urretxu eta Zumarragan\nAzken zazpi egunetan 10 kasu atzeman dira Urretxun eta 7 Zumarragan\nAntioko Musikaldiaren 37. edizioa ospatuko dute aurten\nIrailaren 5, 12, 19 eta 26an eskainiko dituzte kontzertuak Antioko XXXVII. Musikaldian\nPositibo kasu bakarra atzeman du Osasun Sailak Urretxun\nOsasun sailak zabaldutako txosten epidemiologikoaren arabera kasu berri bat dago Urretxun\nOsasun Sailak bost positibo atzeman ditu Zumarragan eta bi Urretxun\nOsasun sailak zabaldutako txosten epidemiologikoaren arabera, bost kasu berri daude Zumarragan eta bi Urretxun. Bestalde, Euskadin inoiz zenbatu den positibo kopuru handiena atzeman dute azken 24 orduan.\n«Gauzak okertu egin ziren eta azkenean ekainean ireki beharra izan genuen»\nZumarragako Aginaga auzoan kokatuta dagoen Martiamuno landetxeko jabea da Edurne Astigarraga. Aurten obrak egin dituzte eta baserria goitik behera berritu dute. Ekainean ireki zuten landetxea, eta garai errazena izan ez den arren, harrera ona izan dutela dio.\nHiru positibo berri atzeman ditu Osasun Sailak Urretxun\nOsasun sailak zabaldutako txosten epidemiologikoaren arabera, hiru kasu berri daude Urretxun\nJon Plazaolak 'Irabazi' bakarrizketa estreinatu du\nAtzo estreinatu zuen Donostiako Antzoki Zaharrean urretxuarrak berak idatzi eta zuzendutako 'Irabazi' bakarrizketa\nGoierri Pilota Eskolan izena emateko epea zabaldu dute\nIzen ematea irailaren amaiera arte irekita egongo den arren, ahal izanez gero abuztuaren 25a baino lehen egitea eskatu dute\nAtzeratu egin da Gipuzkoako goren mailako futbol taldeen denboraldi hasiera\nAbuztuaren 24rako iragarrita zegoen lehen saioa atzeratu egingo da jasotako azken informazioaren ondorioz\nXabier Chico Goierri taldeko entrenatzaile beste denboraldi batez\nOskar Martinek agur esan dio futbol profesionalari\nAtzo eman zuen Zumarragan jaiotako aurrelariak futbol profesionala uzteko erabakiaren berri


Berri Txarrak taldeak eurekin Kobetamendin arituko diren artistak ezagutarazi ditu — Gaztezulo\nBerri Txarrak taldeak eurekin Kobetamendin arituko diren artistak ezagutarazi ditu\nBerri Txarrak taldeak eurekin Kobetamendin arituko diren artistak ezagutarazi ditu Gorka Urbizu atzo Radio 3-eko “Carne Cruda” saioan egon zen, eta bertan Kobetamendin eurekin batera arituko diren beste hiru izen ezagutzera eman zituen. Gaur berriz, euren sare sozialetan 16 artisten zerrenda argitaratu dute. https://www.gaztezulo.eus/albisteak/berri-txarrak-taldearekin-kobetamendin-arituko-diren-beste-hiru-izen-jakin-dira https://www.gaztezulo.eus/albisteak/berri-txarrak-taldearekin-kobetamendin-arituko-diren-beste-hiru-izen-jakin-dira/@@download/image/33571637065_7af93e2a1d_b.jpg\nGorka Urbizu atzo Radio 3-eko “Carne Cruda” saioan egon zen, eta bertan Kobetamendin eurekin batera arituko diren beste hiru izen ezagutzera eman zituen. Gaur berriz, euren sare sozialetan 16 artisten zerrenda argitaratu dute.\nUrbizuk aukeratutako abestiak gida moduan harturik Berri Txarrak-en ibilbidearen errepasoa egin zuen. Bertan talde nafarraren abesti entzutetsuenetako batzuk entzun ahal izan ziren (Ikusi Arte, Oreka, Zuri, Katedral Bat...) eta baita Urbizurentzat erreferente edota gustukoak diren artisten kantuak ere. Hain zuzen, horietako bat izan zen Anariren Epilogo kantua eta orduantxe esan zuen azkoitiarra ere Kobetamendin izango dela, abestian kolaboratzen duen Karlos Osinaga “Txap”-ekin batera. Horrez gain, Mucho taldeko Martí Perarnau abeslaria ere uztailaren 14an eurekin izango zela baieztatu zuen.\nHorrela, beste hiru izen gehitu zitzaizkion atzo jada ezagutzen genituenei, eta gaur falta ziren besteak ezagutarazi dituzte. Honako hauek dira Berri Txarrak taldearekin batera taularatuko diren aurpegi ezagunak: Anari, Iñaki Altolagirre “Matxet” (Jousilouli, Anai-arrebak, Naizroxa, Sega Sound Killers), Broken Brothers Brass Band, Facu Díaz, Jurgi Ekiza (Willis Drummond, Ekiza, Era Batera), Ricky Falkner (Egon Soda, Love of Lesbian, Standstill), Aitor Gorosabel (Su ta Gar), Leire Iseo (Iseo & Dodosound), Toní Mejías (Los Chikos del Maíz, Riot Propaganda), Aritz Mendieta (Deabruak Teilatuetan), Karlos Osinaga "Txap" (Lisabö), Martí Perarnau (Mucho), Aiora Renteria (Zea Mays), David Ruiz (La M.O.D.A), Nerea Urbizu (Katamalo, Ene Kantak) eta Enrique Villarearl "El drogas".\nHorrez gain, aste honetan jakin dugunez, ez ohiko kontzertu horren aurretik AHOTSENEAk antolatutako gunean 8 euskal talde arituko dira bi oholtza ezberdinetan 16:30etatik 20:30ak arte; 21:00 hasiko baita Berri Txarrak-en kontzertua. Festa bermatuta dago.\nSaioa osorik entzuteko klikatu hemen.